title: Byla T-128/11: 2014 m. vasario 27 d. Bendrojo Teismo sprendimas byloje LG Display ir LG Display Taiwan prieš Komisiją (Konkurencija — Karteliai — Skystųjų kristalų monitorių (LCD) pasaulinė rinka — Susitarimai ir suderinti veiksmai dėl kainų ir gamybos pajėgumų — Vidaus pardavimai — Teisė į gynybą — Baudos — Atleidimas nuo dalies baudos — Vienas tęstinis pažeidimas — „Ne bis in idem“ principas)

text:
               7.4.2014

               LT

               Europos Sąjungos oficialusis leidinys

               C 102/32

         2014 m. vasario 27 d. Bendrojo Teismo sprendimas byloje LG Display ir LG Display Taiwan prieš Komisiją

   (Byla T-128/11) (1)

   ((Konkurencija - Karteliai - Skystųjų kristalų monitorių (LCD) pasaulinė rinka - Susitarimai ir suderinti veiksmai dėl kainų ir gamybos pajėgumų - Vidaus pardavimai - Teisė į gynybą - Baudos - Atleidimas nuo dalies baudos - Vienas tęstinis pažeidimas - „Ne bis in idem“ principas))
   2014/C 102/50
   Proceso kalba: anglų

      Šalys

      Ieškovės: LG Display Co. Ltd (Seulas, Pietų Korėja) ir LG Display Taiwan Co. Ltd (Taipėjus, Taivanas), atstovaujamos advokatų A. Winckler ir F.-C. Laprévote

      Atsakovė: Europos Komisija, atstovaujama P. Van Nuffel ir F. Ronkes Agerbeek, padedamų baristerio S. Kingston

      Dalykas

   Prašymas iš dalies panaikinti 2010 m. gruodžio 8 d. Komisijos sprendimą C (2010) 8761 galutinis dėl procedūros pagal [SESV] 101 straipsnį ir Europos ekonominės erdvės susitarimo 53 straipsnį (byla COMP/39.309 – LCD) ir sumažinti tuo sprendimu ieškovėms skirtos baudos dydį.

      Rezoliucinė dalis

               1.

               Nustatyti, kad 2010 m. gruodžio 8 d. Komisijos sprendimo C (2010) 8761 galutinis dėl procedūros pagal [SESV] 101 straipsnį ir Europos ekonominės erdvės susitarimo 53 straipsnį (byla COMP/39.309 – LCD) 2 straipsnyje LG Display Co. Ltd ir LG Display Taiwan Co. Ltd solidariai skirtos baudos dydis yra 210 000 000 EUR.

               2.

               Atmesti likusią ieškinio dalį.

               3.

               LG Display ir LG Display Taiwan padengia savo ir tris ketvirtadalius Europos Komisijos patirtų bylinėjimosi išlaidų.

               4.

               Komisija padengia ketvirtadalį savo bylinėjimosi išlaidų.

      (1)  OL C 130, 2011 4 30.


title: Byla C-86/17: 2017 m. birželio 7 d. Teisingumo Teismo (aštuntoji kolegija) nutartis byloje Redpur GmbH/Europos Sąjungos intelektinės nuosavybės tarnyba (EUIPO), Redwell Manufaktur GmbH (Apeliacinis skundas — Teisingumo Teismo procedūros reglamento 181 straipsnis — Europos Sąjungos prekių ženklas — Protesto procedūra — Paraiška įregistruoti žodinį prekių ženklą „Redpur“ — Paraiškos įregistruoti atmetimas)

text:
               28.8.2017

               LT

               Europos Sąjungos oficialusis leidinys

               C 283/12

         2017 m. birželio 7 d. Teisingumo Teismo (aštuntoji kolegija) nutartis byloje Redpur GmbH/Europos Sąjungos intelektinės nuosavybės tarnyba (EUIPO), Redwell Manufaktur GmbH

   (Byla C-86/17) (1)

   ((Apeliacinis skundas - Teisingumo Teismo procedūros reglamento 181 straipsnis - Europos Sąjungos prekių ženklas - Protesto procedūra - Paraiška įregistruoti žodinį prekių ženklą „Redpur“ - Paraiškos įregistruoti atmetimas))
   (2017/C 283/17)
   Proceso kalba: vokiečių

      Šalys

      Apeliantė: Redpur GmbH, atstovaujama S. Schiller

      Kitos apeliacinio proceso šalys: Europos Sąjungos intelektinės nuosavybės tarnyba, Redwell Manufaktur GmbH

      Rezoliucinė dalis

               1.

               Atmesti apeliacinį skundą.

               2.

               Redpur GmbH padengia savo bylinėjimosi išlaidas.

      (1)  OL C 213, 2017 7 3.


title: Byla T-392/14: 2014 m. birželio 4 d. pareikštas ieškinys byloje Guster/Komisija

text:
               28.7.2014

               LT

               Europos Sąjungos oficialusis leidinys

               C 245/28

         2014 m. birželio 4 d. pareikštas ieškinys byloje Guster/Komisija

   (Byla T-392/14)
   2014/C 245/38
   Proceso kalba: ispanų

      Šalys

      Ieškovė: Guster, SA (Barselona, Ispanija), atstovaujama advokatų J. C. García Muñoz, J. I. Jiménez-Blanco Carrillo de Albornoz ir J. Corral García

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               Panaikinti ginčijamą sprendimą.

               —

               Priteisti iš Komisijos visas su šiuo procesu susijusias bylinėjimosi išlaidas.

      Ieškinio pagrindai ir pagrindiniai argumentai

   Sprendimas, dėl kurio pradėta ši byla, yra tas pats kaip ir byloje T-515/13, Komisija/Ispanija, susijusioje su mokesčių režimu, taikytinu tam tikriems finansinio lizingo susitarimams, dar vadinamiems Ispanijos mokesčių lizingo sistema.
   Grįsdama ieškinį ieškovė remiasi penkiais pagrindais.

               1.

               Pirma, ji tvirtina, kad ginčijame sprendime yra esminių formos reikalavimų pažeidimų ir jis pažeidžia Europos Sąjungos pagrindinių teisių chartijos 20 ir 21 straipsnius bei 41 straipsnio 1 dalį, nes buvo priimtas pasibaigus tyrimo procedūrai, per kurią padaryta esminių pažeidimų.

               2.

               Antra, ieškovė teigia, kad pažeisti SESV 107 ir 108 straipsniai, nes buvo nuspręsta, kad ginčo dalyku esančios priemonės yra valstybės pagalba, nors nebuvo įrodytas jų atrankinis pobūdis.

               3.

               Trečia, buvo pažeisti SESV 107 ir 108 straipsniai, nes nuspręsta, kad ginčo dalyku esančios priemonės yra valstybės pagalba, nors nebuvo įrodytas jų poveikis prekybai tarp valstybių narių.

               4.

               Ketvirta, ieškovė nurodo, kad Komisija padarė teisės klaidą ir taip pažeidė Sutarties 107 straipsnį, nes nustatė, kad galimos pagalbos gavėjai yra investuotojai. Be to, sprendimas nepakankamai motyvuotas.

               5.

               Penkta, ji tvirtina, kad padaryta teisės klaida, nes nurodyta susigrąžinti pagalbą pažeidžiant teisinio saugumo, teisėtų lūkesčių ir vienodo požiūrio principus bei Tarybos reglamento (EB) Nr. 659/1999 14 straipsnį.


title: Byla C-60/14: 2016 m. sausio 28 d. Teisingumo Teismo pirmininko nutartis byloje Europos Komisija/Graikijos Respublika

text:
               18.4.2016

               LT

               Europos Sąjungos oficialusis leidinys

               C 136/22

         2016 m. sausio 28 d. Teisingumo Teismo pirmininko nutartis byloje Europos Komisija/Graikijos Respublika

   (Byla C-60/14) (1)

   (2016/C 136/27)
   Proceso kalba: graikų
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 93, 2014 3 29.


title: Byla C-40/15: 2015 m. vasario 2 d. Naczelny Sąd Administracyjny (Lenkija) pateiktas prašymas priimti prejudicinį sprendimą byloje Minister Finansów/BRE Ubezpieczenia Sp. z o.o., įsteigta Varšuvoje

text:
               11.5.2015

               LT

               Europos Sąjungos oficialusis leidinys

               C 155/7

         2015 m. vasario 2 d.Naczelny Sąd Administracyjny (Lenkija) pateiktas prašymas priimti prejudicinį sprendimą byloje Minister Finansów/BRE Ubezpieczenia Sp. z o.o., įsteigta Varšuvoje

   (Byla C-40/15)
   (2015/C 155/09)
   Proceso kalba: lenkų

      Prašymą priimti prejudicinį sprendimą pateikęs teismas

      Naczelny Sąd Administracyjny

      Šalys pagrindinėje byloje

      Pareiškėjas: Minister Finansów

      Atsakovė: BRE Ubezpieczenia Sp. z o.o., įsteigta Varšuvoje

      Prejudicinis klausimas

   Ar 2006 m. lapkričio 28 d. Tarybos direktyvos 2006/112/EB (1) dėl pridėtinės vertės mokesčio bendros sistemos 135 straipsnio 1 dalies a punktą reikia aiškinti taip, kad tokioms paslaugoms kaip nagrinėjamos šioje byloje, kurias draudimo bendrovei draudiko vardu ir naudai teikia trečiasis asmuo, neturintis jokių teisinių santykių su apdraustuoju, taikomas minėtoje nuostatoje nurodytas atleidimas nuo mokesčio?

      (1)  OL L 347, p. 1.


title: Sujungtos bylos T-295/04 iki T-297/04  2005 m. rugsėjo 8 d.  Pirmosios instancijos teismo nutartis byloje  ASAJA ir kiti prieš Tarybą  ( Ieškinys dėl panaikinimo — Reglamentas (EB) Nr. 864/2004 — Paramos alyvuogių aliejaus sektoriuje schema — Fiziniai ir juridiniai asmenys — Konkretaus susijimo nebuvimas — Nepriimtinumas )

text:
               26.11.2005

               LT

               Europos Sąjungos oficialusis leidinys

               C 296/24

         2005 m. rugsėjo 8 d. Pirmosios instancijos teismo nutartis byloje ASAJA ir kiti prieš Tarybą

   (Sujungtos bylos T-295/04 iki T-297/04) (1)

   („Ieškinys dėl panaikinimo - Reglamentas (EB) Nr. 864/2004 - Paramos alyvuogių aliejaus sektoriuje schema - Fiziniai ir juridiniai asmenys - Konkretaus susijimo nebuvimas - Nepriimtinumas“)
   (2005/C 296/53)
   Proceso kalba: ispanų
   Šalys

      Ieškovės: Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristóbal Gallego Martínez, Benito García Burgos ir Antonio Parras Rosa (Jaén, Ispanija), atstovaujamos advokato J. Vázquez Medina

      Atsakovė: Europos Sąjungos Taryba, atstovaujama M. Balta ir F. Florindo Gijón
   Bylos dalykas
   Prašymas panaikinti 2004 m. balandžio 29 d. Tarybos reglamento (EB) 864/2004, iš dalies pakeičiančio Reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles, ir nustatančio tam tikras paramos schemas ūkininkams bei adaptuojančio jas dėl Čekijos Respublikos, Estijos, Kipro, Latvijos, Lenkijos, Lietuvos, Maltos, Slovakijos, Slovėnijos ir Vengrijos stojimo 1 straipsnio 7 punktą
   Nutarties rezoliucinė dalis

               1.

               Ieškinius atmesti kaip nepriimtinus.

               2.

               Ieškovės padengia savo bei Tarybos patirtas bylinėjimosi išlaidas.

               3.

               Dėl Komisijos prašymo įstoti į bylą sprendimo priimti nereikia.

      (1)  OL C 251, 2004 10 9.


title: Byla C-176/13 P: 2013 m. balandžio 9 d. Europos Sąjungos Tarybos pateiktas apeliacinis skundas dėl 2013 m. sausio 29 d. Bendrojo Teismo (ketvirtoji kolegija) priimto sprendimo byloje T-496/10, Bank Mellat prieš Europos Sąjungos Tarybą

text:
               15.6.2013

               LT

               Europos Sąjungos oficialusis leidinys

               C 171/20

         2013 m. balandžio 9 d. Europos Sąjungos Tarybos pateiktas apeliacinis skundas dėl 2013 m. sausio 29 d. Bendrojo Teismo (ketvirtoji kolegija) priimto sprendimo byloje T-496/10, Bank Mellat prieš Europos Sąjungos Tarybą

   (Byla C-176/13 P)
   2013/C 171/41
   Proceso kalba: anglų

      Šalys

      Apeliantė: Europos Sąjungos Taryba, atstovaujama S. Boelaert ir M. Bishop

      Kitos proceso šalys: Bank Mellat, Europos Komisija

      Apeliantės reikalavimai

               —

               Panaikinti 2013 m. sausio 29 d. Bendrojo Teismo (ketvirtoji kolegija) sprendimą byloje T-496/10.

               —

               Priimti galutinį bylos sprendimą atmesti Bank Mellat ieškinį dėl ginčijamų priemonių panaikinimo.

               —

               Nurodyti Bank Mellat padengti Tarybos patirtas bylinėjimosi išlaidas pirmoje ir apeliacinėje instancijose.

      Apeliacinio skundo pagrindai ir pagrindiniai argumentai

   Taryba mano, kad 2013 m. sausio 29 d. Bendrojo Teismo sprendime byloje T-496/10, Bank Mellat pries Tarybą, padarytos šios teisės klaidos:

               1.

               Bendrasis Teismas suklydo spręsdamas dėl ieškinio priimtinumo pripažinęs, kad Bank Mellat gali remtis apsauga ir garantijomis, susijusiomis su pagrindinėmis teisėmis, neatsižvelgiant į tai, ar jis yra Irano valstybės institucija.

               2.

               Bendrasis Teismas neteisingai pripažino, kad tam tikri Bank Mellat nustatytų ribojamųjų priemonių motyvai buvo nepakankamai tikslūs.

               3.

               Bendrasis Teismas neteisingai taikė teismo praktiką, susijusią su informacijos apie Tarybos turimus bylos dokumentus pateikimu.

               4.

               Bendrasis Teismas suklydo pripažinęs, kad Bank Mellat nustatytų ribojamųjų priemonių motyvai neatitinka nurodytųjų susijusiuose teisės aktuose ir todėl nepagrįsti:

                           —

                           jis neatsižvelgė į Jungtinių Tautų Saugumo Tarybos nustatytus faktus dėl Bank Mellat leidimo Irano subjektams, susijusiems su branduolinių ginklų, raketų ir gynybos programa, atlikti sandorius,

                           —

                           jis tinkamai neatsižvelgė į tai, kad įrodymai apie Bank Mellat pagalbą Irano branduolinei veiklai gauti iš konfidencialių šaltinių,

                           —

                           jis neteisingai pripažino, jog tai, kad Bank Mellat suteikė banko paslaugas su Irano branduoline veikla susijusiam subjektui prieš JT Saugumo Tarybai įtraukiant šį subjektą į subjektų, kuriems taikomos ribojamosios priemonės, sąrašą, nepakanka pateisinti ribojamųjų priemonių nustatymą Bank Mellat.


title: Byla C-568/12 P: 2012 m. lapkričio 29 d. Doru Cristian Ioanovici pateiktas apeliacinis skundas dėl 2012 m. rugsėjo 25 d. Bendrojo Teismo (ketvirtoji kolegija) priimtos nutarties byloje T-313/12 Doru Cristian Ioanovici prieš Komisiją

text:
               3.8.2013

               LT

               Europos Sąjungos oficialusis leidinys

               C 225/53

         2012 m. lapkričio 29 d. Doru Cristian Ioanovici pateiktas apeliacinis skundas dėl 2012 m. rugsėjo 25 d. Bendrojo Teismo (ketvirtoji kolegija) priimtos nutarties byloje T-313/12 Doru Cristian Ioanovici prieš Komisiją

   (Byla C-568/12 P)
   2013/C 225/96
   Proceso kalba: anglų

      Šalys

      Apeliantas: Doru Cristian Ioanovici, atstovaujamas advokato R. Neagu

      Kita proceso šalis: Europos Komisija
   2013 m. birželio 27 d. Nutartimi Teisingumo Teismas (septintoji kolegija) pripažino apeliacinį skundą nepriimtinu.


title: Byla C-127/15: 2015 m. kovo 12 d. Oberster Gerichtshof (Austrija) pateiktas prašymas priimti prejudicinį sprendimą byloje Verein für Konsumenteninformation/INKO, Inkasso GmbH

text:
               22.6.2015

               LT

               Europos Sąjungos oficialusis leidinys

               C 205/13

         2015 m. kovo 12 d.Oberster Gerichtshof (Austrija) pateiktas prašymas priimti prejudicinį sprendimą byloje Verein für Konsumenteninformation/INKO, Inkasso GmbH

   (Byla C-127/15)
   (2015/C 205/18)
   Proceso kalba: vokiečių

      Prašymą priimti prejudicinį sprendimą pateikęs teismas

      Oberster Gerichtshof

      Šalys pagrindinėje byloje

      Kasatorė: Verein für Konsumenteninformation

      Atsakovė: INKO, Inkasso GmbH

      Prejudiciniai klausimai

               1.

               Ar išieškojimų agentūra, kuri, vykdydama komercinį skolų išieškojimą, savo užsakovų vardu jų skolininkams siūlo sudaryti sutartis dėl mokėjimo dalimis ir už savo veiklą įskaičiuoja papildomas išlaidas, kurias galiausiai turi apmokėti skolininkai, yra „kredito tarpininkas“, kaip jis suprantamas pagal 2008 m. balandžio 23 d. Europos Parlamento ir Tarybos direktyvos 2008/48/EB dėl vartojimo kredito sutarčių ir panaikinančios Tarybos direktyvą 87/102/EEB (1) 3 straipsnio f punktą?

               2.

               Jeigu į pirmąjį prejudicinį klausimą būtų atsakyta teigiamai:
               Ar sutartis dėl mokėjimo dalimis, kuri sudaroma dėl išieškojimo agentūros tarpininkavimo tarp skolininko ir jo kreditoriaus, yra „susijusi su nemokamai [neatlygintinai] atidėtu mokėjimu“, kaip tai suprantama pagal Direktyvos 2008/48/EB 2 straipsnio 2 dalies j punktą, jei skolininkas joje įsipareigoja sumokėti tik nesumokėtą skolą bei tokias palūkanas ir išlaidas, kuriuos jis dėl vėlavimo jau ir taip turėtų mokėti pagal įstatymą, taigi ir nesant tokios sutarties?

      (1)  OL L 133, p. 66.


title: Byla C-269/06 2006 m. birželio 15 d. pareikštas ieškinys byloje Europos Bendrijų Komisija prieš Europos Sąjungos įstaigų Vertimo centrą (CDT)

text:
               12.8.2006

               LT

               Europos Sąjungos oficialusis leidinys

               C 190/13

         2006 m. birželio 15 d. pareikštas ieškinys byloje Europos Bendrijų Komisija prieš Europos Sąjungos įstaigų Vertimo centrą (CDT)

   (Byla C-269/06)
   (2006/C 190/22)
   Proceso kalba: prancūzų
   Šalys

      Ieškovė: Europos Bendrijų Komisija, atstovaujama J.-F. Pasquier ir D. Martin

      Atsakovas: Europos Sąjungos įstaigų Vertimo centras (CDT)
   Ieškovės reikalavimai

               —

               Panaikinti CDT sprendimą nemokėti darbdavio įnašų į Bendrijos pensijų schemą.

               —

               Priteisti iš CDT bylinėjimosi išlaidas.

         Ieškinio pagrindai ir pagrindiniai argumentai
   Pagal naujų Pareigūnų tarnybos nuostatų 83a straipsnio 2 dalį „agentūros, negaunančios subsidijų iš bendrojo Europos Sąjungos biudžeto, moka visą įnašų, finansuojančių pensijų schemą, sumą“.
   Tuo remiantis, Komisija paprašė CDT sumokėti į biudžetą, darbdavio įnašų į pensijų schemą dalį atitinkančias sumas už 2005 m. ir vėlesnius metus.
   CDT atsisakė, teigdamas, kad jis nėra save išlaikanti agentūra. CDT mano, kad jis turi būti laikomas subsidijuojama agentūra. Tačiau, anot Komisijos, neginčijama tai, kad nuo 1998 m. iš bendrojo Europos Sąjungos biudžeto CDT negavo jokių veiklos subsidijų, tik atlyginimą, atitinkantį jo paslaugas, susijusias su tarpinstituciniu bendradarbiavimu vertimo srityje.


title: Byla C-99/14: 2014 m. vasario 28 d. Federación Nacional de Empresarios de Minas de Carbón (Carbunión) pateiktas apeliacinis skundas dėl 2013 m. gruodžio 10 d. Bendrojo Teismo (antroji kolegija) priimtos nutarties Federación Nacional de Empresarios de Minas de Carbón (Carbunión) prieš Europos Sąjungos Tarybą byloje T-176/11

text:
               14.4.2014

               LT

               Europos Sąjungos oficialusis leidinys

               C 112/25

         2014 m. vasario 28 d.Federación Nacional de Empresarios de Minas de Carbón (Carbunión) pateiktas apeliacinis skundas dėl 2013 m. gruodžio 10 d. Bendrojo Teismo (antroji kolegija) priimtos nutarties Federación Nacional de Empresarios de Minas de Carbón (Carbunión) prieš Europos Sąjungos Tarybą byloje T-176/11
   (Byla C-99/14)
   2014/C 112/31
   Proceso kalba: anglų

      Šalys

      Apeliantė: Federación Nacional de Empresarios de Minas de Carbón (Carbunión), atstovaujama solisitoriaus K. Desai, abogada S. Cisnal de Ugarte

      Kitos proceso šalys: Europos Sąjungos Taryba, Europos Komisija

      Apeliantės reikalavimai

               —

               Pripažinti apeliacinį skundą priimtinu ir pagrįstu.

               —

               Panaikinti 2013 m. gruodžio 10 d. Bendrojo Teismo nutartį Carbunión) prieš Tarybą byloje T-176/11 ir panaikinti 2010 m. gruodžio 10 d. Sprendimo 2010/787 (1) (toliau – sprendimas) dėl valstybės pagalbos nekonkurencingų anglių kasyklų uždarymui palengvinti 3 straipsnio 1 dalies a, b ir f punktus ir 3 straipsnio 3 dalį (toliau – ginčijamos nuostatos) ir priimti galutinį sprendimą dėl bylos esmės; ir

               —

               Priteisti iš Tarybos apelianto pirmojoje ir apeliacinėje instancijose patirtas bylinėjimosi išlaidas.

      Apeliacinio skundo pagrindai ir pagrindiniai argumentai

   Apeliantas nurodo penkis apeliacinio skundo pagrindus.

               —

               Pirma, apeliantas teigia, kad Bendrasis Teismas neįvykdė savo pareigos tinkamai nurodyti motyvus pagal Teisingumo Teismo statuto 36 straipsnį, kai nusprendė, kad ginčijamos nuostatos negali būti atskirtos nuo likusios sprendimo dalies.

               —

               Antra, apeliantas teigia, kad Bendrasis Teismas padarė teisės klaidą, nusprendęs, kad be ginčijamų nuostatų sprendimo 7 straipsnis netektų prasmės.

               —

               Trečia, Bendrasis Teismas padarė teisės klaidą aiškindamas sprendimo 3 straipsnio 1 dalies a punktą, nes nutarė, kad jame nustatytas terminas apibrėžia sprendimo taikymo laiko atžvilgiu sritį.

               —

               Ketvirta, Bendrasis Teismas padarė teisės klaidą aiškindamas sprendimo 3 straipsnio 1 dalies f punkto sąlygas, nes nusprendė, jog tai – suderinamumo sąlyga, o ne uždarymo pagalbos suteikimo tvarkos elementas.

               —

               Penkta, Bendrasis Teismas padarė teisės klaidą, nes konstatavo, kad ginčijamų nuostatų atskyrimas pakeistų sprendimo dvasią ir esmę.

      (1)  OL L 336, p. 24.


title: Byla C-226/13: 2013 m. balandžio 29 d. Landgericht Wiesbaden (Vokietija) pateiktas prašymas priimti prejudicinį sprendimą byloje Stefan Fahnenbrock prieš Graikijos Respubliką

text:
               27.7.2013

               LT

               Europos Sąjungos oficialusis leidinys

               C 215/6

         2013 m. balandžio 29 d.Landgericht Wiesbaden (Vokietija) pateiktas prašymas priimti prejudicinį sprendimą byloje Stefan Fahnenbrock prieš Graikijos Respubliką

   (Byla C-226/13)
   2013/C 215/05
   Proceso kalba: vokiečių

      Prašymą priimti prejudicinį sprendimą pateikęs teismas

      Landgericht Wiesbaden

      Šalys pagrindinėje byloje

      Ieškovas: Stefan Fahnenbrock

      Atsakovė: Graikijos Respublika

      Prejudicinis klausimas

   Ar 2007 m. lapkričio 13 d. Europos Parlamento ir Tarybos reglamento (EB) Nr. 1393/2007 dėl teisminių ir neteisminių dokumentų civilinėse arba komercinėse bylose įteikimo valstybėse narėse („dokumentų įteikimas“) ir panaikinančio Tarybos reglamentą (EB) Nr. 1348/2000 (OL L 324, p. 79) (1) 1 straipsnis turi būti aiškinamas taip, kad ieškinį atlyginti skirtumą, kuris susidarė tarp ieškovo įsigytų atsakovės obligacijų, laikytų S Broker AG & Co. KG vertybinių popierių depozitoriume, vertės bei obligacijų vertės, kuri jai buvo pasiūlyta 2012 m. vasario pabaigoje pateiktame jam finansiškai nenaudingame obligacijų mainų pasiūlyme, kurį jis atmetė, tačiau kuris, nepaisant to, jam buvo primestas 2012 m. kovą, reikia laikyti „civiline arba komercine byla“, kaip tai suprantama pagal minėtą reglamentą?

      (1)  OL L 324, p. 79; 2004 m. specialusis leidimas lietuvių k., 19 sk., 1 t., p. 227.


title: Byla T-84/13: 2015 m. rugsėjo 9 d. Bendrojo Teismo sprendimas byloje Samsung SDI ir kt./Komisija (Konkurencija — Karteliai — Televizorių ir kompiuterių monitorių kineskopų pasaulinė rinka — Sprendimas, kuriuo konstatuojamas SESV 101 straipsnio ir EEE susitarimo 53 straipsnio pažeidimas — Susitarimai ir suderinti veiksmai dėl kainų, rinkų pasidalijimo, pajėgumų ir gamybos — Vienas tęstinis pažeidimas — Pažeidimo trukmė — Bendradarbiavimas per administracinę procedūrą — 2006 m. pranešimas dėl bendradarbiavimo — Baudos dydžio sumažinimas — Baudos dydžio apskaičiavimas — Atsižvelgimas į įmonių pardavimus pagal pristatymo vietos kriterijų — Atsižvelgimas į per pažeidimo laikotarpį užregistruotų pardavimų vidurkį)

text:
               19.10.2015

               LT

               Europos Sąjungos oficialusis leidinys

               C 346/18

         2015 m. rugsėjo 9 d. Bendrojo Teismo sprendimas byloje Samsung SDI ir kt./Komisija

   (Byla T-84/13) (1)

   ((Konkurencija - Karteliai - Televizorių ir kompiuterių monitorių kineskopų pasaulinė rinka - Sprendimas, kuriuo konstatuojamas SESV 101 straipsnio ir EEE susitarimo 53 straipsnio pažeidimas - Susitarimai ir suderinti veiksmai dėl kainų, rinkų pasidalijimo, pajėgumų ir gamybos - Vienas tęstinis pažeidimas - Pažeidimo trukmė - Bendradarbiavimas per administracinę procedūrą - 2006 m. pranešimas dėl bendradarbiavimo - Baudos dydžio sumažinimas - Baudos dydžio apskaičiavimas - Atsižvelgimas į įmonių pardavimus pagal pristatymo vietos kriterijų - Atsižvelgimas į per pažeidimo laikotarpį užregistruotų pardavimų vidurkį))
   (2015/C 346/20)
   Proceso kalba: anglų

      Šalys

      Ieškovės: Samsung SDI Co. Ltd (Gyeonggi-do, Korėjos Respublika), Samsung SDI Germany GmbH (Berlynas, Vokietija) ir Samsung SDI (Malaysia) Bhd (Negeri Sembilan Darul Khusus, Malaizija), atstovaujamos iš pradžių advokato G. Berrisch, solisitoriaus D. Hull ir advokato L. A. Grelier, vėliau – solisitoriaus M. Hull ir advokato L. A. Grelier, vėliau – advokatų L. A. Grelier, D. Geradin, J. Ysewyn, P. Camesasca ir QC J. Flynn

      Atsakovė: Europos Komisija, atstovaujama A. Biolan, G. Meessen ir H. van Vliet

      Dalykas

   Prašymas iš dalies panaikinti 2012 m. gruodžio 5 d. Komisijos sprendimą C(2012) 8839 final dėl procedūros pagal SESV 101 straipsnį ir EEE susitarimo 53 straipsnį (byla COMP/39.437 – Televizorių ir kompiuterių monitorių kineskopai) ir prašymas sumažinti ieškovėms šiuo sprendimu skirtų baudų dydį.

      Rezoliucinė dalis

               1.

               Nebereikia priimti sprendimo dėl ieškinio, kiek jis susijęs su Samsung SDI Germany GmbH.

               2.

               Atmesti likusią ieškinio dalį.

               3.

               Priteisti iš Samsung SDI Co. Ltd ir Samsung SDI (Malaysia) Bhd bylinėjimosi išlaidas.

      (1)  OL C 108, 2013 4 13.


title: Byla T-166/15: 2015 m. balandžio 2 d. pareikštas ieškinys byloje Gramberg/VRDT – Mahdavi Sabet (Mobilaus telefono dėklas)

text:
               15.6.2015

               LT

               Europos Sąjungos oficialusis leidinys

               C 198/40

         2015 m. balandžio 2 d. pareikštas ieškinys byloje Gramberg/VRDT – Mahdavi Sabet (Mobilaus telefono dėklas)

   (Byla T-166/15)
   (2015/C 198/55)
   Kalba, kuria surašytas ieškinys: vokiečių

      Šalys

      Ieškovas: Claus Gramberg (Esenas, Vokietija), atstovaujamas advokato S. Kettler

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Sorouch Mahdavi Sabet (Paryžius, Prancūzija)

      Su procedūra VRDT susijusi informacija

      Dizaino, dėl kurio kilo ginčas, savininkas: ieškovas.

      Dizainas, dėl kurio kilo ginčas: Bendrijos dizainas Nr. 1 968 496-0002.

      Ginčijamas sprendimas: 2015 m. sausio 13 d. VRDT trečiosios apeliacinės tarybos sprendimas byloje R 460/2013-3.

      Reikalavimai

   Ieškovas Bendrojo Teismo prašo:

               —

               panaikinti ginčijamą sprendimą ir Bendrijos dizaino Nr. 1 968 496-0002 registraciją pripažinti negaliojančia,
               nepatenkinus šio reikalavimo,

               —

               panaikinti ginčijamą sprendimą ir grąžinti bylą Apeliacinei tarybai, kad ji priimtų naują sprendimą dėl Bendrijos dizaino Nr. 1 968 496-0002 registracijos pripažinimo negaliojančia,

               —

               priteisti iš VRDT bylinėjimosi išlaidas.

      Pagrindai, kuriais remiamasi

               —

               Reglamento Nr. 6/2002 5 straipsnio 1 dalies b punkto pažeidimas.

               —

               Reglamento Nr. 6/2002 7 straipsnio 1 dalies pažeidimas.


title: Byla C-247/05 Europos Bendrijų Komisijos 2005 m. birželio 9 d. pareikštas ieškinys Nyderlandų Karalystei

text:
               3.9.2005

               LT

               Europos Sąjungos oficialusis leidinys

               C 217/26

         Europos Bendrijų Komisijos 2005 m. birželio 9 d. pareikštas ieškinys Nyderlandų Karalystei
   (Byla C-247/05)
   (2005/C 217/51)
   Proceso kalba: olandų
   2005 m. birželio 9 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Minas Konstantinidis ir Michel van Beek, ieškinys Nyderlandų Karalystei.
   Ieškovė Teisingumo Teismo prašo:

               —

               pripažinti, kad netinkamai perkeldama 1996 m. rugsėjo 24 d. Tarybos direktyvą 96/61/EB dėl taršos integruotos prevencijos ir kontrolės (1), Nyderlandų Karalystė neįvykdė savo įsipareigojimų pagal šios direktyvos 2 straipsnio 6 ir 11 punktus, 5 straipsnio 1 dalį, 9 straipsnio 3–6 dalis, 13 straipsnio 2 dalies antrą įtrauką, 14 straipsnio antrą įtrauką ir III bei IV priedus;

               —

               priteisti iš Nyderlandų Karalystės bylinėjimosi išlaidas.

         Ieškinio pagrindai ir pagrindiniai argumentai
   Nyderlandų vyriausybė tvirtina, kad direktyvai įgyvendinti reikalingus nacionalinius teisės aktus ji priėmė laiku, o rengiamas įstatymo projektas skirtas vien atskiroms direktyvos dalims išaiškinti ir patikslinti.
   Komisija taip pat nurodo, kad būdą, kaip valstybės narės turi perkelti direktyvas į savo nacionalines teisės sistemas, Teisingumo Teismas dažnai aprašo standartine formuluote. 1991 m. gegužės 30 d. sprendime Komisija prieš Vokietiją (C-361/88, Rink. p. I-2567, 15 punktas) Teisingumo Teismas panaudojo tokią frazę:

      „<…> perkeliant direktyvą į nacionalinę teisę, nebūtina formaliai ir pažodžiui atkartoti jos nuostatų specialiai tam tikslui skirtoje įstatymo normoje; atsižvelgiant į direktyvos turinį, gali pakakti bendro juridinio konteksto, kai jis iš tikrųjų taip aiškiai ir tiksliai užtikrina direktyvos taikymą visa apimtimi, kad, jei direktyva siekiama sukurti teises privatiems subjektams, pastarieji turi galimybę sužinoti apie tokias savo teises ir, prireikus, remtis jomis nacionaliniuose teismuose.“

   Šiuo atveju Komisija mano, kad daugeliu atžvilgių negalima kalbėti apie „pakankamą“ direktyvos perkėlimą į Nyderlandų nacionalinę teisę.

      (1)  OL L 257, p. 26.


title: Byla T-272/03 2005 m. rugsėjo 13 d. Pirmosios instancijos teismo sprendimas Fernández Gómez prieš Komisiją (Viešoji tarnyba — Laikinas tarnautojas — KTĮS 2 straipsnio a punktas — Priimtinumas — Patvirtinantis aktas — Sutarties termino ribojimas — Galimybė atnaujinti sutartį — Nesutapimo taisyklės — Dirbant komandiruotu nacionaliniu ekspertu įgytas periodas — Komisijos diskreciniai įgaliojimai)

text:
               15.10.2005

               LT

               Europos Sąjungos oficialusis leidinys

               C 257/9

         2005 m. rugsėjo 13 d. Pirmosios instancijos teismo sprendimas Fernández Gómez prieš Komisiją

   (Byla T-272/03) (1)

   (Viešoji tarnyba - Laikinas tarnautojas - KTĮS 2 straipsnio a punktas - Priimtinumas - Patvirtinantis aktas - Sutarties termino ribojimas - Galimybė atnaujinti sutartį - Nesutapimo taisyklės - Dirbant komandiruotu nacionaliniu ekspertu įgytas periodas - Komisijos diskreciniai įgaliojimai)
   (2005/C 257/17)
   Proceso kalba: prancūzų
   Šalys

      Ieškovė: Maria Dolores Fernández Gómez (Briuselis, Belgija), atstovaujama iš pradžių advokatų J. Iturriagagoitia Bassas ir K. Delvolvé, vėliau J. Iturriagagoitia Bassas

      Atsakovė: Europos Bendrijų Komisija, atstovaujama iš pradžių J. Currall, H. Tserepa-Lacombe ir F. Clotuche-Duvieusart, vėliau J. Currall ir H. Tserepa-Lacombe
   Bylos dalykas
   Prašymas, kuriuo, pirma, siekiama, kad būtų panaikintas 2003 m. gegužės 12 d. institucijos; atsakingos už sutarčių sudarymą, sprendimas, kuriuo atmetamas ieškovės prašymas atnaujinti laikino tarnautojo sutartį ir, antra, patirtai žalai atlyginti prašoma priteisti iš Komisijos 101 328,60 eurų kartu su delspinigiais.
   Rezoliucinė sprendimo dalis

               1.

               Panaikinti 2003 m. gegužės 12 d. institucijos, atsakingos už sutarčių sudarymą sprendimą, kuriuo atmetamas ieškovės prašymas atnaujinti laikino tarnautojo sutartį

               2.

               Priteisti iš Komisijos ieškovei sumokėti 50 000 (penkiasdešimt tūkstančių) eurų žalos atlyginimo.

               3.

               Komisija padengia savo pačios ir ieškovės patirtas bylinėjimosi išlaidas, bei nagrinėjant prašymą dėl laikinųjų apsaugos priemonių taikymo patirtas bylinėjimosi išlaidas.

      (1)  OL C 251, 2003 10 18.


title: Byla T-368/04 Luc Verheyden 2004 m. rugsėjo 13 d. pareikštas ieškinys Europos Bendrijų Komisijai

text:
               4.12.2004

               LT

               Europos Sąjungos oficialusis leidinys

               C 300/44

         Luc Verheyden 2004 m. rugsėjo 13 d. pareikštas ieškinys Europos Bendrijų Komisijai
   (Byla T-368/04)
   (2004/C 300/87)
   Proceso kalba: prancūzų
   2004 m. rugsėjo 13 d. Europos Bendrijų Pirmosios instancijos teisme buvo pareikštas Luc Verheyden, gyvenančio Angera (Italija), atstovaujamo advokato Eric Boigelot, ieškinys Europos Bendrijų Komisijai.
   Ieškovas Pirmosios instancijos teismo prašo:

               —

               panaikinti ieškovo vadovo 2004 m. vasario 4 d., 2004 m. vasario 24 d. ir 2004 m. vasario 27 d. sprendimus;

               —

               panaikinti paskyrimų tarnybos sprendimą, kuriuo atsakoma į 2004 m. birželio 1 d. skundą (R/159/04), gautą 2004 m. birželio 14 d.;

               —

               panaikinti bet kokį sprendimą, priimtą procedūros metu;

               —

               priteisti iš atsakovo nuostolių atlyginimą už 30 nepanaudotų ir neapmokėtų kasmetinių atostogų dienų pagal Pareigūnų tarnybos nuostatų V priedo 4 straipsnio antrą pastraipą ir 5,25 proc. palūkanas, skaičiuojamas nuo šio ieškinio pateikimo dienos;

               —

               atlyginti moralinę žalą ir žalą karjerai, įvertintą ex aequo et bono 12 500 eurų suma, su sąlyga ją padidinti ar sumažinti proceso metu;

               —

               priteisti iš atsakovo bylinėjimosi išlaidas.

         Teisiniai pagrindai ir pagrindiniai argumentai
   Ieškovas ginčija sprendimą, kuriuo jam nebuvo leista perkelti atostogų dienas į 2004 metus. Grįsdamas savo ieškinį ieškovas remiasi Nuostatų 25 ir 57 straipsnių, V priedo 4 straipsnio, įtvirtinančio atostogų suteikimo būdus, gero administravimo, vienodo požiūrio, teisėtų lūkesčių principų pažeidimu ir akivaizdžia vertinimo klaida.


title: Byla C-98/11 P: 2012 m. gegužės 24 d. Teisingumo Teismo (ketvirtoji kolegija) sprendimas byloje Chocoladefabriken Lindt & Sprüngli AG prieš Vidaus rinkos derinimo tarnybą (prekių ženklams ir pramoniniam dizainui) (Apeliacinis skundas — Bendrijos prekių ženklas — Absoliutus atmetimo pagrindas — Skiriamojo požymio nebuvimas — Erdvinis žymuo, kurį sudaro šokoladinio triušio su raudonu kaspinu forma)

text:
               7.7.2012

               LT

               Europos Sąjungos oficialusis leidinys

               C 200/3

         2012 m. gegužės 24 d. Teisingumo Teismo (ketvirtoji kolegija) sprendimas byloje Chocoladefabriken Lindt & Sprüngli AG prieš Vidaus rinkos derinimo tarnybą (prekių ženklams ir pramoniniam dizainui)

   (Byla C-98/11 P) (1)

   (Apeliacinis skundas - Bendrijos prekių ženklas - Absoliutus atmetimo pagrindas - Skiriamojo požymio nebuvimas - Erdvinis žymuo, kurį sudaro šokoladinio triušio su raudonu kaspinu forma)
   2012/C 200/04
   Proceso kalba: vokiečių

      Šalys

      Apeliantė: Chocoladefabriken Lindt & Sprüngli AG, atstovaujama Rechtsanwalt R. Lange

      Kita proceso šalis: Vidaus rinkos derinimo tarnyba (prekių ženklams ir pramoniniam dizainui), atstovaujama G. Schneider

      Dalykas

   Apeliacinis skundas dėl 2010 m. gruodžio 17 d. Bendrojo Teismo (pirmoji kolegija) sprendimo byloje Chocoladefabriken Lindt & Sprüngli prieš VRDT (T-336/08), kuriuo šis teismas atmetė ieškinį dėl 2008 m. birželio 11 d. VRDT ketvirtosios apeliacinės tarybos sprendimo atmesti apeliaciją dėl eksperto sprendimo, kuriuo atsisakoma įregistruoti šokoladinio triušio su raudonu kaspinu formos erdvinį žymenį kaip Bendrijos prekių ženklą 30 klasės prekėms, panaikinimo — Prekių ženklo skiriamasis požymis

      Rezoliucinė dalis

               1.

               Atmesti apeliacinį skundą.

               2.

               Priteisti iš Chocoladefabriken Lindt & Sprüngli AG bylinėjimosi išlaidas.

      (1)  OL C 145, 2011 5 14.


title: Byla F-59/11: 2011 m. gegužės 24 d. pareikštas ieškinys byloje ZZ prieš VRDT

text:
               16.7.2011

               LT

               Europos Sąjungos oficialusis leidinys

               C 211/34

         2011 m. gegužės 24 d. pareikštas ieškinys byloje ZZ prieš VRDT

   (Byla F-59/11)
   2011/C 211/70
   Proceso kalba: prancūzų

      Šalys

      Ieškovas: ZZ, atstovaujamas advokatų R. Adam ir P. Ketter

      Atsakovė: VRDT

      Ginčo dalykas bei aprašymas

   Pirma, sprendimo, kuriuo atsisakyta antrą kartą pratęsti ieškovo pirminę laikinojo darbo sutartį ir, antra, jo naujos laikinojo darbo sutarties panaikinimas, taip pat prašymas atlyginti nuostolius.

      Ieškovo reikalavimai

               —

               Panaikinti 2010 m. rugsėjo 29 d. VRDT Pirmininko sprendimą, kuriuo atsisakyta antrą kartą pratęsti jo laikinojo darbo sutartį, pirmą kartą sudarytą 2005 m. liepos 16 d.

               —

               Panaikinti 2010 m. rugpjūčio 1 d. sudarytą laikinojo darbo terminuotą sutartį, nes iš tikrųjų ši sutartis yra minėtos pirminės sutarties antras pratęsimas.

               —

               Panaikinti 2011 m. vasario 18 d. VRDT Pirmininko sprendimą.

               —

               Konstatuoti, kad egzistuoja neterminuoti darbo santykiai.

               —

               Arba panaikinti 2005 m. liepos 16 d. sudarytos pirminės sutarties teisinį kvalifikavimą ir tai, kad po pratęsimo ji galioja 2010 m. liepos 16 d., ir perkvalifikuoti į neterminuotą darbo sutartį, arba konstatuoti, kad sudaryta neterminuota darbo sutartis

               —

               Arba panaikinti 2010 m. rugpjūčio 1 d. sudarytos sutarties teisinį kvalifikavimą ir tai, kad ji galioja iki 2013 m. rugpjūčio 1 d. ir perkvalifikuoti į neterminuotą darbo sutartį, arba konstatuoti, kad sudaryta neterminuota darbo sutartis.

               —

               Priteisti iš atsakovės dėl VRDT veiksmų ieškovo patirtą turtinę ir neturtinę žalą, — kuri preliminariai nustatyta ir visiškai nepripažinta, ir paliekant teisę visų pirma prašyti ją padidinti vykstant procesui, — t. y. atlyginti 6 113,79 EUR turtinės žalos ir 30 000,00 EUR neturtinės žalos.

               —

               Jei nebūtų patenkinti pirmiau pateikti reikalavimai ir jei Tarnautojų teismas padarytų neįtikėtiną išvadą, kad, nepaisant susiformavusių neterminuotų darbo santykių, šie santykiai nutrūko 2010 m. liepos 16 d., nors taip nėra, priteisti dėl neteisėto sutartinių santykių nutraukimo patirtus nuostolius.

               —

               Nepatenkinus ir šio reikalavimo ir jei Tarnautojų teismas padarytų neįtikėtiną išvadą, kad nei perkvalifikavimas, nei neterminuotų darbo santykių konstatavimas neįmanomas, nors taip nėra, priteisti žalą, kurią ieškovė patyrė dėl neteisėtų VRDT veiksmų.

               —

               Suteikti ieškovei galimybę pasinaudoti visomis kitomis teisėmis, teisių gynimo būdais, pagrindais ir ieškiniais visų pirma, kiek tai susiję su nuostolių, susijusių su patirta žala, priteisimu iš VRDT.

               —

               Suteikti ieškovei galimybę pasinaudoti visomis teisinėmis priemonėmis ir visų pirma liudytojų apklausa pateikiant šioje byloje nurodytas faktines aplinkybes.

               —

               Priteisti iš VRDT bylinėjimosi išlaidas.


title: Byla T-660/14: 2015 m. rugsėjo 9 d. Bendrojo Teismo sprendimas byloje SV Capital/ABE (Ekonominė ir pinigų politika — Prašymas pradėti tyrimą dėl tariamo Sąjungos teisės pažeidimo — EBI sprendimas — Europos priežiūros institucijų Apeliacinės tarybos sprendimas — Nagrinėjimas ex officio — Teisės aktą priėmusio subjekto kompetencijos trūkumas — Ieškinys dėl panaikinimo — Ieškinio pareiškimo terminas — Vėlavimas — Dalinis nepriimtinumas)

text:
               19.10.2015

               LT

               Europos Sąjungos oficialusis leidinys

               C 346/30

         2015 m. rugsėjo 9 d. Bendrojo Teismo sprendimas byloje SV Capital/ABE

   (Byla T-660/14) (1)

   ((Ekonominė ir pinigų politika - Prašymas pradėti tyrimą dėl tariamo Sąjungos teisės pažeidimo - EBI sprendimas - Europos priežiūros institucijų Apeliacinės tarybos sprendimas - Nagrinėjimas ex officio - Teisės aktą priėmusio subjekto kompetencijos trūkumas - Ieškinys dėl panaikinimo - Ieškinio pareiškimo terminas - Vėlavimas - Dalinis nepriimtinumas))
   (2015/C 346/35)
   Proceso kalba: anglų

      Šalys

      Ieškovė: SV Capital OÜ (Talinas, Estija), atstovaujama advokato M. Greinoman

      Atsakovė: Europos bankininkystės institucija (EBI), atstovaujama J. Overett Somnier ir Z. Giotaki, padedamų advokato F. Tuytschaever

      Atsakovės pusėje į bylą įstojusi šalis: Europos Komisija, atstovaujama W. Mölls ir K.-P. Wojcik

      Dalykas

   Prašymas panaikinti, pirma, 2014 m. vasario 21 d. EBI sprendimą C 2013 002, kuriuo atmestas ieškovės prašymas pradėti tyrimą dėl Estijos ir Suomijos finansų sektoriaus priežiūros institucijų pagal 2010 m. lapkričio 24 d. Europos Parlamento ir Tarybos reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, p. 12), 17 straipsnio 2 dalį dėl tariamo Europos Sąjungos teisės pažeidimo, ir, antra, 2014 m. liepos 14 d. Europos priežiūros institucijų Apeliacinės tarybos sprendimą 2014-C1-02, kuriuo atmestas dėl minėto sprendimo paduotas apeliacinis skundas.

      Rezoliucinė dalis

               1.

               Panaikinti 2014 m. liepos 14 d. Europos priežiūros institucijų Apeliacinės tarybos sprendimą 2014-C1-02.

               2.

               Atmesti likusią ieškinio dalį.

               3.

               Kiekviena šalis padengia savo bylinėjimosi išlaidas.

      (1)  OL C 431, 2014 12 1.


title: Byla T-799/14: 2014 m. gruodžio 5 d. pareikštas ieškinys byloje Gazprom Neft/Taryba

text:
               9.3.2015

               LT

               Europos Sąjungos oficialusis leidinys

               C 81/22

         2014 m. gruodžio 5 d. pareikštas ieškinys byloje Gazprom Neft/Taryba

   (Byla T-799/14)
   (2015/C 081/29)
   Proceso kalba: anglų

      Šalys

      Ieškovė: Gazprom Neft OAO (Sankt Peterburgas, Rusija), atstovaujama advokato L. Van den Hende ir solisitorės S. Cogman

      Atsakovė: Europos Sąjungos Taryba

      Reikalavimai

   Ieškovė Bendrojo Teismo prašo:

               —

               panaikinti 2014 m. rugsėjo 8 d. Tarybos sprendimo 2014/659/BUSP (1) 1 straipsnio 3 dalį, kuria į Tarybos sprendimą 2014/5121/BUSP įtrauktas 4a straipsnis,

               —

               panaikinti 2014 m. rugsėjo 8 d. Tarybos reglamento Nr. 960/2014 (2) 1 straipsnio 3 dalį, kuria į Tarybos reglamentą Nr. 833/2014 įtrauktas 3a straipsnis,

               —

               panaikinti Tarybos sprendimo 2014/659/BUSP 1 straipsnio 1 dalį ir priedą, kiek jais į Tarybos sprendimą 2014/512/BUSP įtraukti 1 straipsnio 2 dalies b-d punktai, 1 straipsnio 3 dalis ir III priedas ir kiek šios nuostatos susijusios su ieškove,

               —

               panaikinti Tarybos reglamento Nr. 960/2014 1 straipsnio 5 dalį, 1 straipsnio 9 dalį ir III priedą, kiek jais į Tarybos reglamentą Nr. 833/2014 įtraukti 5 straipsnio 2 dalies b-d punktai, 5 straipsnio 3 dalis ir IV priedas ir kiek šios nuostatos susijusios su ieškove,

               —

               panaikinti Tarybos sprendimo 2014/659/BUSP 1 straipsnio 4 dalį, pakeičiančią Tarybos sprendimo 2014/512/BUSP 7 straipsnio 1 dalies b punktą, kiek ši nuostata susijusi su ieškove,

               —

               panaikinti Tarybos reglamento (ES) Nr. 960/2014 1 straipsnio 5a dalį, pakeičiančią Tarybos reglamento (ES) Nr. 833/2014 11 straipsnio 1 dalies a punktą, kiek ši nuostata susijusi su ieškove, ir

               —

               priteisti iš Tarybos ieškovės šioje instancijoje patirtas bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi keturiais pagrindais.

               1.

               Pirmasis ieškinio pagrindas susijęs su Sutarties dėl Europos Sąjungos veikimo (toliau – SESV) 296 straipsnio pažeidimu dėl nepakankamo motyvavimo, nes, be kita ko, nei Tarybos sprendime 2014/659/BUSP, nei Tarybos reglamente Nr. 960/2014 net nebandyta paaiškinti, kodėl ieškovės netradiciniams naftos projektams taikomos tikslinės ribojamosios priemonės.

               2.

               Antrasis ieškinio pagrindas susijęs su tuo, kad SESV 215 straipsnis yra netinkamas Tarybos reglamento (ES) Nr. 960/2014 ginčijamų nuostatų teisinis pagrindas, o ES sutarties 29 straipsnis yra netinkamas Tarybos sprendimo 2014/659/BUSP ginčijamų nuostatų teisinis pagrindas.

               3.

               Trečiasis ieškinio pagrindas susijęs su tuo, kad ginčijamomis nuostatomis pažeidžiamos ES ir Rusijos partnerystės ir bendradarbiavimo susitarimo (3) nuostatos.

               4.

               Ketvirtasis ieškinio pagrindas susijęs su proporcingumo principo ir pagrindinių teisių pažeidimu. Ginčijamomis nuostatomis neproporcingai varžoma ieškovės laisvė užsiimti verslu ir jos teisė į nuosavybę. Minėtos nuostatos nėra tinkamos jų tikslams pasiekti (taigi ir nebūtinos) ir, bet kuriuo atveju, nustato apribojimus, kuriais gerokai viršijama bet kokia galima nauda.

      (1)  2014 m. rugsėjo 8 d. Tarybos sprendimas 2014/659/BUSP, kuriuo iš dalies keičiamas Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 271, 2014, p. 54).

      (2)  2014 m. rugsėjo 8 d. Tarybos reglamentas (ES) Nr. 960/2014, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 271, 2014, p. 3).

      (3)  1997 m. spalio 30 d. Tarybos ir Komisijos sprendimas dėl Europos Bendrijų bei jų valstybių narių ir Rusijos Federacijos partnerystės ir bendradarbiavimo susitarimo patvirtinimo (OL L 327, 1997, p. 1; 2004 m. specialusis leidimas lietuvių k., 11 sk., 26 t., p. 356)


title: Byla T-115/05 2006 m. lapkričio 15 d. Pirmosios instancijos teismo nutartis byloje Jiménez Martínez prieš Komisiją ( Pareigūnai — Invalidumas — Invalidumo komitetas — Parengiamasis aktas — Suinteresuotumas pareikšti ieškinį — Ikiteisminės procedūros netaisyklingumas — Akivaizdus nepriimtinumas )

text:
               30.12.2006

               LT

               Europos Sąjungos oficialusis leidinys

               C 331/42

         2006 m. lapkričio 15 d. Pirmosios instancijos teismo nutartis byloje Jiménez Martínez prieš Komisiją

   (Byla T-115/05) (1)

   („Pareigūnai - Invalidumas - Invalidumo komitetas - Parengiamasis aktas - Suinteresuotumas pareikšti ieškinį - Ikiteisminės procedūros netaisyklingumas - Akivaizdus nepriimtinumas“)
   (2006/C 331/92)
   Proceso kalba: prancūzų
   Šalys

      Ieškovė: José Juan Jiménez Martínez (Briuselis, Belgija), atstovaujamas advokato É. Boigelot

      Atsakovė: Europos Bendrijų Komisija, atstovaujama J. Curral ir K. Hermann
   Dalykas
   Pirma, prašymas panaikinti 2004 m. balandžio 21 d. ir 2004 m. liepos 22 d. Invalidumo komiteto sprendimus ir, antra, prašymas atlyginti dėl šių sprendimų tariamai patirtą žalą.
   Rezoliucinė dalis

               1.

               Atmesti ieškinį kaip akivaizdžiai nepriimtiną.

               2.

               Kiekviena šalis padengia savo bylinėjimosi išlaidas.

      (1)  OL C 115, 2005 5 14.


title: Byla T-700/14: 2014 m. rugsėjo 24 d. pareikštas ieškinys byloje TV1/Komisija

text:
               17.11.2014

               LT

               Europos Sąjungos oficialusis leidinys

               C 409/60

         2014 m. rugsėjo 24 d. pareikštas ieškinys byloje TV1/Komisija

   (Byla T-700/14)
   2014/C 409/81
   Proceso kalba: vokiečių

      Šalys

      Ieškovė: TV1 GmbH (Unterföhring, Vokietija), atstovaujama advokatų C. Scherer-Leydecker, J. Mey ir A. Rausch)

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               pripažinti negaliojančiu Europos Komisijos sprendimą sudaryti sutartį dėl viešojo pirkimo konkurso PO/2014-03/A4 IV dalies ir panaikinti atsakovės sprendimus sudaryti sutartį ne su ieškove, apie kuriuos pranešta 2014 m. liepos 25 d., ir atsakovės sprendimą sudaryti sutartį dėl IV dalies su kita įmone, apie kurį pranešta 2014 m. rugpjūčio 1 d.,

               —

               pripažinti negaliojančia paslaugų pirkimo sutartį, sudarytą paskelbus konkurso nugalėtoją arba vėliau,

               —

               priteisti iš atsakovės patirtas išlaidas, įskaitant galimą žyminį mokestį, galimas ekspertams išmokėtinas sumas ir kitas būtinas su bylos nagrinėjimu susijusias ieškovės išlaidas, visų pirma kelionės ir nakvynės išlaidas ir atlyginimą advokatams,

               —

               taikant proceso organizavimo priemones pagal Bendrojo Teismo procedūros reglamento 64 straipsnio 3 dalies d punktą, nurodyti atsakovei pateikti sutarties sudarymo dokumentą ir kitus reikšmingus dokumentus ir leisti ieškovei susipažinti su visais dokumentais, prie kurių jai iki šiol nebuvo suteikta prieiga.

      Ieškinio pagrindai ir pagrindiniai argumentai

   Grįsdama ieškinį ieškovė iš esmės remiasi keturiais pagrindais.

               1.

               Pirmasis ieškinio pagrindas susijęs su neįprastai žema konkursą laimėjusios įmonės pasiūlymo kaina
               Ieškovė kaltina tuo, kad Komisija nuodugniai neįvertino konkursą laimėjusios įmonės pasiūlymo, kuriame nurodyta, jos nuomone, akivaizdžiai neįprastai žema kaina, ir šio pasiūlymo arba dalyvio nepašalino iš viešojo pirkimo konkurso. Taip Komisija pažeidė savo pareigą pagal Reglamento Nr. 966/2012 (1) 110 straipsnio 2 dalį kartu su Reglamento Nr. 1268/2012 (2) 151 straipsniu ir iš Europos Sąjungos pagrindinių teisių chartijos 41 straipsnio 2 dalies jai kylantį įpareigojimą užtikrinti gerą administravimą.

               2.

               Antrasis ieškinio pagrindas susijęs su klaidingais pirkimo dokumentais
               Ieškovė taip pat kaltina tuo, kad Komisija pažeidė viešojo pirkimo teisės principus, visų pirma vienodo požiūrio, nediskriminavimo ir sąžiningos konkurencijos užtikrinimo principus ir ES biudžeto reglamento 102 straipsnį.
               Šiuo klausimu ieškovė teigia, kad Komisija nesilaikė ES biudžeto reglamento 105 straipsnio reikalavimų, pagal kuriuos konkurso dokumentai turi būti išsamūs, aiškūs ir tikslūs.

               3.

               Trečiasis ieškinio pagrindas susijęs su klaidingu konkursą laimėjusios įmonės pasiūlymo vertinimu
               Šiuo atžvilgiu ieškovė tvirtina, kad vertinant konkursą laimėjusios įmonės pasiūlymą nesilaikyta motyvavimo pareigos, o vertinimas paremtas neteisingai nustatytais faktais ir akivaizdžiomis vertinimo klaidomis bei piktnaudžiavimu įgaliojimais.

               4.

               Ketvirtasis ieškinio pagrindas susijęs su klaidingu ieškovės pasiūlymo vertinimu
               Be to, ieškovė kaltina tuo, kad, pateikdama informaciją dėl ieškovės pasiūlymo, Komisija nesilaikė motyvavimo pareigos, o vertindama ieškovės pasiūlymą, padarė akivaizdžių vertinimo ir diskrecijos klaidų.

      (1)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, p. 1).

      (2)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, p. 1).


title: Byla C-94/07 2007 m. vasario 20 d. Arbeitsgericht Bonn (Vokietija) pateiktas prašymas priimti prejudicinį sprendimą byloje Dr. Andrea Raccanelli prieš Max-Planck-Gesellschaft zur Förderung der Wissenschaften e. V.

text:
               26.5.2007

               LT

               Europos Sąjungos oficialusis leidinys

               C 117/3

         2007 m. vasario 20 d.Arbeitsgericht Bonn (Vokietija) pateiktas prašymas priimti prejudicinį sprendimą byloje Dr. Andrea Raccanelli prieš Max-Planck-Gesellschaft zur Förderung der Wissenschaften e. V.

   (Byla C-94/07)
   (2007/C 117/04)
   Proceso kalba: vokiečių
   Prašymą priimti prejudicinį sprendimą pateikęs teismas

      Arbeitsgericht Bonn (Vokietija)
   Šalys pagrindinėje byloje

      Ieškovas: Dr. Andrea Raccanelli
   Atsakovė: Max-Planck-Gesellschaft zur Förderung der Wissenschaften e. V.
   Prejudiciniai klausimai

               1.

               Ar ieškovas turi būti laikomas darbuotoju Europos teisėje vartojamos darbuotojo sąvokos prasme, jeigu jis nedirba daugiau nei doktorantai, su kuriais sudaryta BAT/2 darbo sutartis (darbo sutartis, sudaryta pagal federacijos tarnautojams taikomą tarifinį susitarimą)?

               2.

               Jeigu į pirmąjį klausimą būtų atsakyta neigiamai:
               ar Reglamento (EEB) Nr. 1612/68 dėl laisvo darbuotojų judėjimo Bendrijoje (1) 7 straipsnį reikia aiškinti taip, kad tai, jog nebuvo diskriminacijos, gali būti konstatuojama tik tuomet, kai ieškovui prieš prasidedant doktorantūrai atsakovės institute bent būtų buvusi suteikta teisė pasirinkti darbo sutartį arba stipendiją?

               3.

               Jeigu į antrąjį klausimą būtų atsakyta taip, kad ieškovui turėjo būti suteikta galimybė sudaryti darbo sutartį, kyla klausimas:
               kokios teisinės pasekmės kyla užsieniečio diskriminacijos atveju?

      (1)  OL L 257, p. 2.


title: Byla C-376/09: 2011 m. gegužės 19 d. Teisingumo Teismo (antroji kolegija) sprendimas byloje Europos Komisija prieš Maltos Respubliką (Valstybės įsipareigojimų neįvykdymas — Reglamentas (EB) Nr. 2037/2000 — 4 straipsnio 4 dalies v punktas ir 16 straipsnis — Pareiga nutraukti nebūtiną priešgaisrinių sistemų ir gesintuvų, kuriuose yra halonų, naudojimą laivuose — Išimtys — Būtiniausi halonų 1301 ir 2402 naudojimo atvejai)

text:
               9.7.2011

               LT

               Europos Sąjungos oficialusis leidinys

               C 204/7

         2011 m. gegužės 19 d. Teisingumo Teismo (antroji kolegija) sprendimas byloje Europos Komisija prieš Maltos Respubliką

   (Byla C-376/09) (1)

   (Valstybės įsipareigojimų neįvykdymas - Reglamentas (EB) Nr. 2037/2000 - 4 straipsnio 4 dalies v punktas ir 16 straipsnis - Pareiga nutraukti nebūtiną priešgaisrinių sistemų ir gesintuvų, kuriuose yra halonų, naudojimą laivuose - Išimtys - Būtiniausi halonų 1301 ir 2402 naudojimo atvejai)
   2011/C 204/12
   Proceso kalba: anglų

      Šalys

      Ieškovė: Europos Komisija, atstovaujama A. Alcover San Pedro ir E. Depasquale

      Atsakovė: Maltos Respublika, atstovaujama S. Camilleri ir A. Buhagiar

      Dalykas

   Valstybės įsipareigojimų neįvykdymas — 2000 m. birželio 29 d. Europos Parlamento ir Tarybos reglamento (EB) Nr. 2037/2000 dėl ozono sluoksnį ardančių medžiagų (OL L 244, p. 1; 2004 m. specialusis leidimas lietuvių k., 15 sk., 5 t., p. 190) 4 straipsnio 4 dalies v punkto ir 16 straipsnio pažeidimas — Reglamentuojamų medžiagų pateikimo į rinką ir naudojimo apribojimas — Halonai — Pareiga nutraukti priešgaisrinių sistemų ir gesintuvų, kuriuose yra halonų, eksploatavimą — Laivuose esančios apsaugos sistemos ir gesintuvai

      Rezoliucinė dalis

               1.

               Atmesti ieškinį.

               2.

               Priteisti iš Europos Komisijos bylinėjimosi išlaidas.

      (1)  OL C 267, 2009 11 7.


title: Byla F-59/10: 2010 m. liepos 20 d. pareikštas ieškinys byloje Barthel ir kt. prieš Teisingumo Teismą

text:
               25.9.2010

               LT

               Europos Sąjungos oficialusis leidinys

               C 260/28

         2010 m. liepos 20 d. pareikštas ieškinys byloje Barthel ir kt. prieš Teisingumo Teismą

   (Byla F-59/10)
   ()
   2010/C 260/38
   Proceso kalba: prancūzų

      Šalys

      Ieškovai: Yvette Barthel (Arlonas, Belgija) ir kt., atstovaujami advokatų S. Orlandi, A. Coolen, J.-N. Louis ir E. Marchal

      Atsakovas: Teisingumo Teismas

      Ginčo dalykas bei aprašymas

   Teisingumo Teismo sprendimo atmesti ieškovų prašymą skirti 1976 m. vasario 9 d. Tarybos reglamento (EAPB, EEB, Euratomas) Nr. 300/76, apibrėžiančio turinčių teisę gauti išmokas už pamaininį darbą pareigūnų kategorijas, išmokų dydžius ir jų mokėjimo sąlygas (OL L 38, p. 1; 2004 m. specialusis leidimas lietuvių k., 1 sk., 1 t., p. 78), 1 straipsnio 1 dalies pirmoje įtraukoje numatytą išmoką už pamaininį darbą, panaikinimas.

      Ieškovės reikalavimai

               —

               Panaikinti Europos Sąjungos Teisingumo Teismo kanclerio sprendimą atmesti 2009 m. birželio 8 d. ieškovų prašymą nuo 2006 m. gruodžio 20 d. suteikti 1976 m. vasario 9 d. Tarybos reglamento (EAPB, EEB, Euratomas) Nr. 300/76 1 straipsnio 1 dalies pirmoje įtraukoje numatytą išmoką už pamaininį darbą.

               —

               Priteisti iš Teisingumo Teismo bylinėjimosi išlaidas.


title: Byla C-223/09: 2009 m. birželio 18 d. pareikštas ieškinys byloje Europos Bendrijų Komisija prieš Lenkijos Respubliką

text:
               26.9.2009

               LT

               Europos Sąjungos oficialusis leidinys

               C 233/3

         2009 m. birželio 18 d. pareikštas ieškinys byloje Europos Bendrijų Komisija prieš Lenkijos Respubliką

   (Byla C-223/09)
   2009/C 233/03
   Proceso kalba: lenkų

      Šalys

      Ieškovė: Europos Bendrijų Komisija, atstovaujama O. Beynet ir M. Kaduczak

      Atsakovė: Lenkijos Respublika

      Ieškovės reikalavimai

               —

               Pripažinti, kad nepriėmusi visų 2006 m. sausio 18 d. Europos Parlamento ir Tarybos direktyvą 2005/89/EB dėl priemonių siekiant užtikrinti elektros energijos tiekimo saugumą ir investicijas į infrastruktūrą (1) įgyvendinančių įstatymų ir kitų teisės aktų arba bent jau apie juos nepranešusi Komisijai, Lenkijos Respublika neįvykdė įsipareigojimų pagal šią direktyvą.

               —

               Priteisti iš Lenkijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Terminas perkelti direktyvą baigėsi 2008 m. vasario 24 dieną. Šio ieškinio pareiškimo momentu atsakovė dar nebuvo priėmusi direktyvą įgyvendinti būtinų priemonių arba bet kuriuo atveju pranešusi apie jas Komisijai.

      (1)  OL L 33, p. 22.


title: Byla C-68/09 P: 2010 m. sausio 29 d. Teisingumo Teismo nutartis byloje Georgios Karatzoglou prieš Europos rekonstrukcijos agentūrą (ERA), Europos Bendrijų Komisiją, ERA teisių perėmėją (Apeliacinis skundas — Procedūros reglamento 119 straipsnis — Viešoji tarnyba — Neterminuota laikinosios tarnybos sutartis — Nutraukimas)

text:
               22.5.2010

               LT

               Europos Sąjungos oficialusis leidinys

               C 134/13

         2010 m. sausio 29 d. Teisingumo Teismo nutartis byloje Georgios Karatzoglou prieš Europos rekonstrukcijos agentūrą (ERA), Europos Bendrijų Komisiją, ERA teisių perėmėją

   (Byla C-68/09 P) (1)

   (Apeliacinis skundas - Procedūros reglamento 119 straipsnis - Viešoji tarnyba - Neterminuota laikinosios tarnybos sutartis - Nutraukimas)
   2010/C 134/20
   Proceso kalba: anglų

      Šalys

      Apeliantas: Georgios Karatzoglou, atstovaujamas dikigoros S. A. Pappas

      Kitos proceso šalys: Europos rekonstrukcijos agentūra (ERA), Europos Bendrijų Komisija, ERA teisių perėmėja, atstovaujamos D. Martin ir J. Currall

      Dalykas

   Apeliacinis skundas dėl 2008 m. gruodžio 2 d. Pirmosios instancijos teismo (pirmoji kolegija) priimto sprendimo byloje T-471/04 Georgios Karatzoglou prieš Europos rekonstrukcijos agentūrą (ERA) — Bylos grąžinimas Pirmosios instancijos teismui po sprendimo panaikinimo — Sprendimas atmesti ieškinį dėl ERA sprendimo nutraukti ieškovo terminuotą darbo sutartį panaikinimo– Pareiga nurodyti motyvus — Piktnaudžiavimas įgaliojimais — Gero administravimo principas

      Rezoliucinė dalis

               1.

               Atmesti apeliacinį skundą.

               2.

               Priteisti iš Georgios Karatzoglou bylinėjimosi išlaidas.

      (1)  OL C 82, 2009 4 4.


title: Byla T-501/07 2008 m. gegužės 23 d. Pirmosios instancijos teismo nutartis byloje R.S. Arbeitsschutz prieš VRDT — RS Components (RS)

text:
               5.7.2008

               LT

               Europos Sąjungos oficialusis leidinys

               C 171/49

         2008 m. gegužės 23 d. Pirmosios instancijos teismo nutartis byloje R.S. Arbeitsschutz prieš VRDT — RS Components (RS)

   (Byla T-501/07) (1)

   (2008/C 171/96)

      Proceso kalba: anglų

   Septintosios kolegijos pirmininkas nutartimi nurodė išbraukti bylą iš registro.

      (1)  OL C 64, 2008 3 8.


title: Byla T-101/09: 2011 m. rugsėjo 1 d. Bendrojo Teismo nutartis byloje Maftah prieš Komisiją (Ieškinys dėl panaikinimo — Ieškinio pareiškimo terminas — Vėlavimas — Nenugalimos jėgos aplinkybių nebuvimas — Atleistinos klaidos nebuvimas — Nepriimtinumas)

text:
               29.10.2011

               LT

               Europos Sąjungos oficialusis leidinys

               C 319/19

         2011 m. rugsėjo 1 d. Bendrojo Teismo nutartis byloje Maftah prieš Komisiją

   (Byla T-101/09) (1)

   (Ieškinys dėl panaikinimo - Ieškinio pareiškimo terminas - Vėlavimas - Nenugalimos jėgos aplinkybių nebuvimas - Atleistinos klaidos nebuvimas - Nepriimtinumas)
   2011/C 319/40
   Proceso kalba: anglų

      Šalys

      Ieškovas: Elmabruk Maftah (South Harrow, Middlesex, Jungtinė Karalystė), atstovaujamas baristerio E. Grieves ir solisitoriaus A. McMurdie

      Atsakovė: Europos Komisija, atstovaujama E. Paasivirta ir M. Konstantinidis

      Atsakovės pusėje į bylą įstojusi šalis: Europos Sąjungos Taryba, atstovaujama R. Szostak, G. Étienne, M.-M. Josephides ir E. Finnegan

      Dalykas

   Prašymas panaikinti 2008 m. gruodžio 22 d. Komisijos reglamentą (EB) Nr. 1330/2008, 103-iąjį kartą iš dalies keičiantį Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu (OL L 345, 2008, p. 60), tiek, kiek šis teisės aktas susijęs su ieškovu.

      Rezoliucinė dalis

               1.

               Atmesti ieškinį kaip nepriimtiną.

               2.

               Priteisti iš E. Maftah ne tik jo paties, bet ir Europos Komisijos bylinėjimosi išlaidas.

               3.

               Nurodyti Europos Sąjungos Tarybai padengti savo pačios bylinėjimosi išlaidas.

      (1)  OL C 13, 2011 1 15.


title: Byla F-88/15: 2015 m. birželio 15 d. pareikštas ieškinys byloje ZZ/Komisija

text:
               24.8.2015

               LT

               Europos Sąjungos oficialusis leidinys

               C 279/61

         2015 m. birželio 15 d. pareikštas ieškinys byloje ZZ/Komisija

   (Byla F-88/15)
   (2015/C 279/79)
   Proceso kalba: prancūzų

      Šalys

      Ieškovas ZZ, atstovaujamas advokato M. Velardo

      Atsakovė: Europos Komisija

      Ginčo dalykas bei aprašymas

   Sprendimo nepaaukštinti ieškovo pareigų priskiriant jį prie aukštesnio (AD 12) lygio per 2014 m. Europos Komisijos surengtą pareigų paaukštinimo procedūrą panaikinimas ir prašymas atlyginti dėl tariamai padarytos neturtinės žalos patirtus nuostolius.

      Ieškovo reikalavimai

               —

               Panaikinti sprendimą nepaaukštinti jo pareigų priskiriant prie AD 12 lygio, t. y. neįtraukti jo pavardės į 2014 m. lapkričio 14 d. paskelbtą sąrašą, ir paskyrimų tarnybos atsakymą į 2015 m. kovo 5 d. skundą.

               —

               Priteisti 10  000 EUR neturtinės žalos atlyginimą.

               —

               Priteisti iš atsakovės jo patirtas bylinėjimosi išlaidas.


title: Byla T-92/13: 2015 m. rugsėjo 9 d. Bendrojo Teismo sprendimas byloje Philips/Komisija (Konkurencija — Karteliai — Televizorių ir kompiuterių monitorių kineskopų pasaulinė rinka — Sprendimas, kuriuo konstatuojamas SESV 101 straipsnio ir EEE susitarimo 53 straipsnio pažeidimas — Susitarimai ir suderinti veiksmai dėl kainų, rinkų pasidalijimo, pajėgumų ir gamybos — Vienas tęstinis pažeidimas — Bendros bendrovės pažeidimo inkriminavimas patronuojančiajai bendrovei — Vienodas požiūris — Baudos dydžio apskaičiavimo metodas — Atsižvelgimas į per perdarytus produktus parduotų kineskopų pardavimų vertę — Atsižvelgimas į per pažeidimo laikotarpį užregistruotų pardavimų vidurkį — Atsižvelgimas į bendrą grupės apyvartą — Proporcingumas — Administracinės procedūros trukmė)

text:
               19.10.2015

               LT

               Europos Sąjungos oficialusis leidinys

               C 346/20

         2015 m. rugsėjo 9 d. Bendrojo Teismo sprendimas byloje Philips/Komisija

   (Byla T-92/13) (1)

   ((Konkurencija - Karteliai - Televizorių ir kompiuterių monitorių kineskopų pasaulinė rinka - Sprendimas, kuriuo konstatuojamas SESV 101 straipsnio ir EEE susitarimo 53 straipsnio pažeidimas - Susitarimai ir suderinti veiksmai dėl kainų, rinkų pasidalijimo, pajėgumų ir gamybos - Vienas tęstinis pažeidimas - Bendros bendrovės pažeidimo inkriminavimas patronuojančiajai bendrovei - Vienodas požiūris - Baudos dydžio apskaičiavimo metodas - Atsižvelgimas į per perdarytus produktus parduotų kineskopų pardavimų vertę - Atsižvelgimas į per pažeidimo laikotarpį užregistruotų pardavimų vidurkį - Atsižvelgimas į bendrą grupės apyvartą - Proporcingumas - Administracinės procedūros trukmė))
   (2015/C 346/22)
   Proceso kalba: anglų

      Šalys

      Ieškovė: Koninklijke Philips Electronics NV (Eindhovenas, Nyderlandai), atstovaujama advokatų J. de Pree ir S. Molin

      Atsakovė: Europos Komisija, atstovaujama iš pradžių C. Hödlmayr, M. Kellerbauer ir P. Van Nuffel, vėliau – M. Kellerbauer, P. Van Nuffel ir A. Biolan, galiausiai – M. Kellerbauer, P. Van Nuffel ir V. Bottka

      Dalykas

   Prašymas iš dalies panaikinti 2012 m. gruodžio 5 d. Komisijos sprendimą C(2012) 8839 final dėl procedūros pagal SESV 101 straipsnį ir EEE susitarimo 53 straipsnį (byla COMP/39.437 – Televizorių ir kompiuterių monitorių kineskopai) ir, nepatenkinus šio reikalavimo, prašymas panaikinti arba sumažinti ieškovei šiuo sprendimu skirtos baudos dydį

      Rezoliucinė dalis

               1.

               Atmesti ieškinį.

               2.

               Priteisti iš Koninklijke Philips Electronics NV bylinėjimosi išlaidas.

      (1)  OL C 108, 2013 4 13.


title: Byla T-421/09 RENV: 2016 m. gruodžio 15 d. Bendrojo Teismo sprendimas byloje DEI/Komisija (Konkurencija — Piktnaudžiavimas dominuojančia padėtimi — Graikijos lignito tiekimo rinka ir didmeninė elektros energijos rinka — Sprendimas, kuriuo nustatomos specialios priemonės EB 86 straipsnio 1 dalies, kartu su EB 82 straipsniu, pažeidimo antikonkurenciniam poveikiui pašalinti — EB 86 straipsnio 3 dalis — Pareiga motyvuoti — Proporcingumas — Laisvė sudaryti sutartis)

text:
               6.2.2017

               LT

               Europos Sąjungos oficialusis leidinys

               C 38/22

         2016 m. gruodžio 15 d. Bendrojo Teismo sprendimas byloje DEI/Komisija

   (Byla T-421/09 RENV) (1)

   ((Konkurencija - Piktnaudžiavimas dominuojančia padėtimi - Graikijos lignito tiekimo rinka ir didmeninė elektros energijos rinka - Sprendimas, kuriuo nustatomos specialios priemonės EB 86 straipsnio 1 dalies, kartu su EB 82 straipsniu, pažeidimo antikonkurenciniam poveikiui pašalinti - EB 86 straipsnio 3 dalis - Pareiga motyvuoti - Proporcingumas - Laisvė sudaryti sutartis))
   (2017/C 038/29)
   Proceso kalba: graikų

      Šalys

      Ieškovė: Dimosia Epicheirisi Ilektrismou AE (DEI) (Atėnai, Graikija), atstovaujama advokato P. Anestis

      Ieškovės pusėje į bylą įstojusi šalis: Graikijos Respublika, atstovaujama P. Mylonopoulos ir K. Boskovits

      Atsakovė: Europos Komisija, atstovaujama T. Christoforou, padedamo advokato A. Oikonomou

      Dalykas

   SESV 263 straipsniu grindžiamas prašymas panaikinti 2009 m. rugpjūčio 4 d. Komisijos sprendimą C (2009) 6244 galutinis, kuriuo nustatomos specialios priemonės pažeidimo, nustatyto 2008 m. kovo 5 d. Komisijos sprendimu dėl Graikijos Respublikos DEI lignito gavybos teisių suteikimo ir jų tolesnio galiojimo, antikonkurenciniam poveikiui pašalinti.

      Rezoliucinė dalis

               1.

               Atmesti ieškinį.

               2.

               Dimosia Epicheirisi Ilektrismou AE (DEI) padengia savo bylinėjimosi išlaidas ir iš jos priteisiamos Europos Komisijos patirtos bylinėjimosi išlaidos.

               3.

               Graikijos Respublika padengia savo bylinėjimosi išlaidas.

      (1)  OL C 11, 2010 1 16.


title: Byla T-463/15: 2015 m. rugpjūčio 11 d. pareikštas ieškinys byloje Almashreq Investment Fund/Taryba

text:
               12.10.2015

               LT

               Europos Sąjungos oficialusis leidinys

               C 337/32

         2015 m. rugpjūčio 11 d. pareikštas ieškinys byloje Almashreq Investment Fund/Taryba

   (Byla T-463/15)
   (2015/C 337/33)
   Proceso kalba: prancūzų

      Šalys

      Ieškovas: Almashreq Investment Fund (Damaskas, Sirija), atstovaujamas advokato E. Ruchat

      Atsakovė: Europos Sąjungos Taryba

      Reikalavimai

   Ieškovas Bendrojo Teismo prašo:

               —

               pripažinti ieškinį priimtinu ir pagrįstu;

               —

               atitinkamai panaikinti 2015 m. gegužės 28 d. Sprendimą 2015/837/PESC ir vėlesnius jį įgyvendinančius aktus, kiek jie susiję su ieškovu;

               —

               priteisti iš Europos Sąjungos Tarybos bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi trimis pagrindais, kurie iš esmės tokie patys kaip nurodytieji byloje T-432/11, Makhlouf/Taryba
       (1) arba į juos panašūs.

      (1)  OL C 290, p. 13.


title: Byla T-37/10 P: 2010 m. sausio 28 d. Carlo De Nicola pateiktas apeliacinis skundas dėl 2009 m. lapkričio 30 d. Tarnautojų teismo sprendimo byloje F-55/08 De Nicola prieš EIB

text:
               27.3.2010

               LT

               Europos Sąjungos oficialusis leidinys

               C 80/42

         2010 m. sausio 28 d. Carlo De Nicola pateiktas apeliacinis skundas dėl 2009 m. lapkričio 30 d. Tarnautojų teismo sprendimo byloje F-55/08 De Nicola prieš EIB

   (Byla T-37/10 P)
   2010/C 80/67
   Proceso kalba: italų

      Šalys

      Apeliantas: Carlo De Nicola (Štrasenas, Liuksemburgas), atstovaujamas advokato L. Isola

      Kita proceso šalis: Europos investicijų bankas

      Apelianto reikalavimai

               —

               Panaikinti ginčijamą sprendimą.

               —

               Priteisti iš atsakovo bylinėjimosi išlaidas, su palūkanomis nuo pripažintų sumų, atsižvelgiant į pinigų nuvertėjimą.

      Apeliacinio skundo pagrindai ir pagrindiniai argumentai

   Šis apeliacinis skundas pateiktas dėl 2009 m. lapkričio 30 d. Tarnautojų teismo sprendimo. Minėtu sprendimu buvo atmestas ieškinys, kuriuo buvo prašoma panaikinti atsakovo sprendimą atmesti apelianto ieškinį, kuriuo buvo prašoma, pirma, peržiūrėti apeliantui už 2006 m. suteiktus balus, ir, antra, panaikinti Banko sprendimą dėl paaukštinamų pareigūnų 2006 m., nes jis nebuvo paaukštintas; panaikinti apelianto vertinimo už 2006 m. ataskaitą; pripažinti, kad apelianto atžvilgiu buvo vykdomas moralinis spaudimas; priteisti iš Banko atlyginti apelianto tariamai dėl tokio spaudimo patirtą žalą ir galiausiai panaikinti sprendimą, kuriuo buvo atsisakyta padengti tam tikras su gydymu lazeriu susijusias medicinines išlaidas.
   Grįsdamas savo reikalavimus, apeliantas remiasi tokiais pagrindais:

               —

               Tarnautojų teismas neteisėtai nepriėmė sprendimo ir, nors visiškai neužmiršo ieškinio dalyko (pavyzdžiui, ieškinio dėl panaikinimo antras ir trečias pagrindai, Apeliacinio komiteto atmestas prašymas peržiūrėti suteiktus balus, t. t.), tyčia nusprendė išnagrinėti tik kai kuriuos pagrindus.

               —

               Tarnautojų teismas nepriėmė sprendimo dėl jo prašymo patikrinti jo vadovų veiksmų teisėtumą, atsižvelgiant į atsakovo nustatytus vertinimo kriterijus. Be to, Tarnautojų teismas apelianto nurodytus žeminančius veiksmus klaidingai priskyrė darbuotojams, kuriuos apeliantas tiesiogiai ir išimtinai priskiria EIB.

               —

               Kaip skundo reikalavimus, apeliantas taip pat nurodo atsisakymą priimti įrodymus, įrodinėjimo pareigos perkėlimą ir motyvų nenurodymą. Dėl pastarojo teigiama, kad Tarnautojų teismas nemotyvavo daugelio lemiamų argumentų arba pateikė prieštaringus ir (arba) nelogiškus motyvus, todėl iš esmės jų nebuvo. Visų pirma pažymėtina, kad buvo atsisakyta taikyti Tarnybos nuostatų 41 straipsnį, taip pat atmestas prašymas panaikinti vertinimo už 2006 m. ataskaitą.

               —

               Galiausiai apeliantas teigia, kad kadangi tai privatinės teisės reglamentuojama darbo sutartis, nėra jokio pagrindo pagal analogiją šioje byloje taikyti taisykles ir procedūrinius reikalavimus, taikomus pagal viešąją darbo sutartį dirbantiems Sąjungos pareigūnams.


title: Byla C-144/10: 2011 m. gegužės 12 d. Teisingumo Teismo (trečioji kolegija) sprendimas byloje ( Kammergericht Berlin (Vokietija) prašymas priimti prejudicinį sprendimą) Berliner Verkehrsbetriebe (BVG), Anstalt des öffentlichen Rechts prieš JPMorgan Chase Bank N.A., Frankfurt Branch (Jurisdikcija civilinėse bylose — Reglamento (EB) Nr. 44/2001 22 straipsnio 2 punktas ir 27 straipsnis — Buveinės valstybės teismų išimtinė jurisdikcija nagrinėti ginčus, susijusius su bendrovės valdymo organų sprendimų galiojimu — Taikymo sritis — Viešosios teisės reglamentuojamo juridinio asmens pareikštas ieškinys dėl sutarties pripažinimo niekine dėl tariamai negaliojančių valdymo organų sprendimų ją sudaryti — Litis pendance — Teismo, kuriame iškelta antroji byla, pareiga sustabdyti jos nagrinėjimą — Apimtis)

text:
               2.7.2011

               LT

               Europos Sąjungos oficialusis leidinys

               C 194/6

         2011 m. gegužės 12 d. Teisingumo Teismo (trečioji kolegija) sprendimas byloje (Kammergericht Berlin (Vokietija) prašymas priimti prejudicinį sprendimą) Berliner Verkehrsbetriebe (BVG), Anstalt des öffentlichen Rechts prieš JPMorgan Chase Bank N.A., Frankfurt Branch

   (Byla C-144/10) (1)

   (Jurisdikcija civilinėse bylose - Reglamento (EB) Nr. 44/2001 22 straipsnio 2 punktas ir 27 straipsnis - Buveinės valstybės teismų išimtinė jurisdikcija nagrinėti ginčus, susijusius su bendrovės valdymo organų sprendimų galiojimu - Taikymo sritis - Viešosios teisės reglamentuojamo juridinio asmens pareikštas ieškinys dėl sutarties pripažinimo niekine dėl tariamai negaliojančių valdymo organų sprendimų ją sudaryti - Litis pendance - Teismo, kuriame iškelta antroji byla, pareiga sustabdyti jos nagrinėjimą - Apimtis)
   2011/C 194/07
   Proceso kalba: vokiečių

      Prašymą priimti prejudicinį sprendimą pateikęs teismas

      Kammergericht Berlin

      Šalys pagrindinėje byloje

      Ieškovė: Berliner Verkehrsbetriebe (BVG), Anstalt des öffentlichen Rechts

      Atsakovė: JPMorgan Chase Bank N.A., Frankfurt Branch

      Dalykas

   Prašymas priimti prejudicinį sprendimą — Kammergericht Berlin — 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, p. 1; 2004 m. specialusis leidimas lietuvių k., 19 sk., 4 t., p. 42) 22 straipsnio 2 punkto ir 27 straipsnio išaiškinimas — Išimtinė įsisteigimo valstybės teismų jurisdikcija bylose dėl bendrovių valdymo organų sprendimų galiojimo — Šios išimtinės jurisdikcijos taisyklės taikymas byloje, kurioje viešosios teisės reglamentuojamas juridinis asmuo siekia, jog būtų pripažinta, kad susitarimas negalioja dėl tariamo jo valdymo organų, kurie susiję su šio susitarimo sudarymu, sprendimų negaliojimo

      Rezoliucinė dalis

   2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo 22 straipsnio 2 punktas turi būti aiškinamas taip, kad jis netaikomas ginčui, kuriame bendrovė prieštarauja jai iš sutarties kylantiems reikalavimams, nurodydama savo valdymo organų sprendimų, lėmusių sutarties sudarymą, negaliojimą dėl įstatų pažeidimo.

      (1)  OL C 148, 2010 6 5.


title: Byla T-151/06 2008 m. sausio 31 d. Pirmosios instancijos teismo nutartis byloje Aluminium Silicon Mill Products prieš Komisiją (Dempingas — Antidempingo muito grąžinimas — Reglamento, nustatančio galutinį antidempingo muitą, panaikinimas — Nereikalingumas priimti sprendimą — Bylinėjimosi išlaidų paskirstymas)

text:
               12.4.2008

               LT

               Europos Sąjungos oficialusis leidinys

               C 92/28

         2008 m. sausio 31 d. Pirmosios instancijos teismo nutartis byloje Aluminium Silicon Mill Products prieš Komisiją

   (Byla T-151/06) (1)

   (Dempingas - Antidempingo muito grąžinimas - Reglamento, nustatančio galutinį antidempingo muitą, panaikinimas - Nereikalingumas priimti sprendimą - Bylinėjimosi išlaidų paskirstymas)
   (2008/C 92/56)
   Proceso kalba: anglų
   Šalys

      Ieškovė: Aluminium Silicon Mill Products GmbH (Zug, Šveicarija), atstovaujama advokatų L. Ruessmann ir A. Willems

      Atsakovė: Europos Bendrijų Komisija, atstovaujama P. Stancanelli ir T. Scharf
   Dalykas
   Prašymas panaikinti 2006 m. balandžio 3 d. Komisijos sprendimą C(2006) 1183 galutinis, iš dalies atmetančio Aluminium Silicon Mill Products prašymus dėl antidempingo muitų, sumokėtų už Rusijos kilmės silikono importą, grąžinimo.
   Rezoliucinė dalis

               1.

               Nebėra reikalo priimti sprendimą.

               2.

               Komisija padengia bylinėjimosi išlaidas.

      (1)  OL C 178, 2006 7 29.


title: Byla T-115/13: 2015 m. liepos 15 d. Bendrojo Teismo sprendimas byloje Dennekamp/Parlamentas (Galimybė susipažinti su dokumentais — Reglamentas (EB) Nr. 1049/2001 — Dokumentai, susiję su tam tikrų Parlamento narių draudimu pagal papildomą pensijų sistemą — Atsisakymas leisti susipažinti — Asmens privataus gyvenimo ir jo neliečiamumo apsaugos išimtis — Reglamento (EB) Nr. 45/2001 8 straipsnio b punktas — Asmens duomenų perdavimas — Sąlygos, susijusios su būtinybe gauti perduotus duomenis ir galimybe, kad bus pažeisti teisėti susijusio asmens interesai)

text:
               14.9.2015

               LT

               Europos Sąjungos oficialusis leidinys

               C 302/45

         2015 m. liepos 15 d. Bendrojo Teismo sprendimas byloje Dennekamp/Parlamentas

   (Byla T-115/13) (1)

   ((Galimybė susipažinti su dokumentais - Reglamentas (EB) Nr. 1049/2001 - Dokumentai, susiję su tam tikrų Parlamento narių draudimu pagal papildomą pensijų sistemą - Atsisakymas leisti susipažinti - Asmens privataus gyvenimo ir jo neliečiamumo apsaugos išimtis - Reglamento (EB) Nr. 45/2001 8 straipsnio b punktas - Asmens duomenų perdavimas - Sąlygos, susijusios su būtinybe gauti perduotus duomenis ir galimybe, kad bus pažeisti teisėti susijusio asmens interesai))
   (2015/C 302/57)
   Proceso kalba: anglų

      Šalys

      Ieškovas: Gert-Jan Dennekamp (Giethoorn, Nyderlandai), atstovaujamas advokatų O. Brouwer, T. Oeyen ir E. Raedts

      Atsakovas: Europos Parlamentas, atstovaujamas N. Lorenz ir N. Görlitz

      Ieškovo pusėje į bylą įstojusios šalys: Suomijos Respublika, atstovaujama H. Leppo; Švedijos Karalystė, iš pradžių atstovaujama A. Falk, C. Meyer-Seitz, S. Johannesson ir U. Persson, vėliau A. Falk, C. Meyer Seitz, U. Persson, E. Karlsson, L. Swedenborg, C. Hagerman ir F. Sjövall, ir Europos duomenų apsaugos priežiūros pareigūnas (EDAPP), atstovaujamas A. Buchta ir U. Kallenberger

      Dalykas

   Prašymas panaikinti 2012 m. gruodžio 11 d. Parlamento sprendimą A (2012) 13180, kuriuo atsisakoma ieškovui leisti susipažinti su kai kuriais dokumentais, susijusiais su kai kurių Parlamento narių draudimu papildomoje pensijų sistemoje.

      Rezoliucinė dalis

               1.

               Nebereikia priimti sprendimo dėl prašymo panaikinti 2012 m. gruodžio 11 d. Parlamento sprendimą A (2012) 13180, kuriuo atmesta Gert-Jan Dennekamp paraiška dėl galimybės susipažinti su tam tikrais dokumentais, susijusiais su tam tikrų Parlamento narių draudimu pagal papildomą pensijų sistemą, kiek juo atmesta galimybė susipažinti su 65 Parlamento narių, buvusių ieškovais bylose, kuriose priimta 2010 m. gruodžio 15 d. Nutartis Albertini ir kt. bei Donnelly/Parlamentas (T-219/09 ir T-326/09, Rink., EU:T:2010:519), ir 2011 m. spalio 18 d. Sprendimas Purvis/Parlamentas (T-439/09, Rink., EU:T:2011:600).

               2.

               Panaikinti Sprendimą A (2012) 13180, kiek juo atmestas prašymas leisti susipažinti su pagal papildomą pensijų sistemą apdraustų parlamentarų, dalyvavusių Parlamento plenarinėje sesijoje ir iš tikrųjų balsavusių dėl papildomos pensijų sistemos 2007 m. balandžio 24 d., 2008 m. balandžio 22 d. ir 2012 m. gegužės 10 d. balsavimuose, pavardėmis.

               3.

               Atmesti likusią ieškinio dalį.

               4.

               Parlamentas padengia savo bylinėjimosi išlaidas ir tris ketvirtadalius G.-J. Dennekamp bylinėjimosi išlaidų.

               5.

               G.-J. Dennekamp padengia ketvirtadalį savo bylinėjimosi išlaidų.

               6.

               Europos duomenų apsaugos priežiūros pareigūnas (EDAPP), Suomijos Respublika ir Švedijos Karalystė padengia savo bylinėjimosi išlaidas.

      (1)  OL C 114, 2013 4 20.


title: Byla C-150/13: 2013 m. kovo 25 d. Raad van State (Nyderlandai) pateiktas prašymas priimti prejudicinį sprendimą byloje C , kita apeliacinio proceso šalis: Staatssecretaris van Veiligheid en Justitie

text:
               15.6.2013

               LT

               Europos Sąjungos oficialusis leidinys

               C 171/17

         2013 m. kovo 25 d.Raad van State (Nyderlandai) pateiktas prašymas priimti prejudicinį sprendimą byloje C, kita apeliacinio proceso šalis: Staatssecretaris van Veiligheid en Justitie

   (Byla C-150/13)
   2013/C 171/34
   Proceso kalba: nyderlandų

      Prašymą priimti prejudicinį sprendimą pateikęs teismas

      Raad van State

      Šalys pagrindinėje byloje

      Apeliantas: C

      Kita apeliacinio proceso šalis: Staatssecretaris van Veiligheid en Justitie

      Prejudicinis klausimas

   Kokios ribos nustatytos pagal 2004 m. balandžio 29 d. Tarybos direktyvos 2004/83/EB (1) dėl trečiųjų šalių piliečių ar asmenų be pilietybės priskyrimo pabėgėliams ar asmenims, kuriems reikalinga tarptautinė apsauga, jų statuso ir suteikiamos apsaugos pobūdžio būtiniausių standartų 4 straipsnį ir Europos Sąjungos pagrindinių teisių chartiją, konkrečiai jos 3 ir 7 straipsnius, apibrėžiant būdą, kaip reikia tikrinti nurodomos seksualinės orientacijos įtikinamumą, ir ar šios ribos skiriasi nuo tų, kurios taikomos siekiant įvertinti kitų persekiojimo priežasčių patikimumą, ir, jei taip, kokia apimtimi?

      (1)  OL L 304, p. 2; 2004 m. specialusis leidimas lietuvių k., 19 sk., 7 t., p. 96.


title: Byla C-562/15: 2015 m. lapkričio 4 d. Cour d'appel de Paris (Prancūzija) pateiktas prašymas priimti prejudicinį sprendimą byloje Carrefour Hypermarchés SAS/ITM Alimentaire International SASU

text:
               25.1.2016

               LT

               Europos Sąjungos oficialusis leidinys

               C 27/11

         2015 m. lapkričio 4 d.Cour d'appel de Paris (Prancūzija) pateiktas prašymas priimti prejudicinį sprendimą byloje Carrefour Hypermarchés SAS/ITM Alimentaire International SASU

   (Byla C-562/15)
   (2016/C 027/14)
   Proceso kalba: prancūzų

      Prašymą priimti prejudicinį sprendimą pateikęs teismas

      Cour d'appel de Paris

      Šalys pagrindinėje byloje

      Apeliantė: Carrefour Hypermarchés SAS

      Kita apeliacinio proceso šalis: ITM Alimentaire International SASU

      Prejudiciniai klausimai

               1.

               Ar 2006 m. gruodžio 12 d. Direktyvos 2006/114/EB (1) <…> 4 straipsnio a ir c punktai, kuriuose nustatyta, kad „[l]yginamoji reklama <…> leidžiama, jeigu <…> ji nėra klaidinanti <…>; ji objektyviai palygina vieną ar kelias esmines, svarbias, patikrinamas ir tipines tų prekių ir paslaugų savybes“, turi būti aiškinami taip, kad palyginti mažmeninės prekybos tinklų parduodamų prekių kainas leidžiama tik tuo atveju, jeigu prekės parduodamos vienodo formato arba dydžio parduotuvėse?

               2.

               Ar tai, kad parduotuvės, kuriose taikomos kainos yra lyginamos, yra skirtingo dydžio ir formato, yra esminė informacija, kaip tai suprantama pagal Direktyvą 2005/29/EB (2), kuri būtinai turi būti pateikta vartotojams?

               3.

               Jeigu į pastarąjį klausimą būtų atsakyta teigiamai, kiek šios informacijos ir kokiomis priemonėmis turėtų būti atskleidžiama vartotojams?

      (1)  2006 m. gruodžio 12 d. Europos Parlamento ir Tarybos direktyva 2006/114/EB dėl klaidinančios ir lyginamosios reklamos (OL L 376, p. 21).

      (2)  2005 m. gegužės 11 d. Europos Parlamento ir Tarybos direktyva 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje ir iš dalies keičianti Tarybos direktyvą 84/450/EEB, Europos Parlamento ir Tarybos direktyvas 97/7/EB, 98/27/EB bei 2002/65/EB ir Europos Parlamento ir Tarybos reglamentą (EB) Nr. 2006/2004 (Nesąžiningos komercinės veiklos direktyva) (OL L 149, p. 22).


title: Byla C-584/08: 2009 m. kovo 24 d. Teisingumo Teismo pirmininko nutartis byloje (Cour d'appel de Liège (Belgija) prašymas priimti prejudicinį sprendimą) Real Madrid Football Club, Zinedine Zidane, David Beckham, Raul Gonzalez Blanco, Ronaldo Luiz Nazario de Lima, Luis Filipe Madeira Caeiro, Futebol Club Do Porto S.A.D., Victor Baia, Ricardo Costa, Diego Ribas Da Cunha, P.S.V. N.V., Imari BV, Juventus Football Club SPA prieš Sporting Exchange Ltd, William Hill Credit Limited, Victor Chandler (International) Ltd, BWIN International Ltd (Betandwin), Ladbrokes Betting and Gaming Ltd, Ladbroke Belgium S.A., Internet Opportunity Entertainment Ltd, Global Entertainment Ltd

text:
               20.6.2009

               LT

               Europos Sąjungos oficialusis leidinys

               C 141/36

         2009 m. kovo 24 d. Teisingumo Teismo pirmininko nutartis byloje (Cour d'appel de Liège (Belgija) prašymas priimti prejudicinį sprendimą) Real Madrid Football Club, Zinedine Zidane, David Beckham, Raul Gonzalez Blanco, Ronaldo Luiz Nazario de Lima, Luis Filipe Madeira Caeiro, Futebol Club Do Porto S.A.D., Victor Baia, Ricardo Costa, Diego Ribas Da Cunha, P.S.V. N.V., Imari BV, Juventus Football Club SPA prieš Sporting Exchange Ltd, William Hill Credit Limited, Victor Chandler (International) Ltd, BWIN International Ltd (Betandwin), Ladbrokes Betting and Gaming Ltd, Ladbroke Belgium S.A., Internet Opportunity Entertainment Ltd, Global Entertainment Ltd
   (Byla C-584/08) (1)

   2009/C 141/73

      Proceso kalba: prancūzų

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 55, 2009 3 7.


title: 2004 m. rugsėjo 22 d. Pirmosios instancijos teismo nutartis, Byloje T-44/03 Giorgio Lebedef ir kt. prieš Europos Bendrijų Komisiją (Pareigūnai — Atlyginimas — Kelionės išlaidos — Apskaičiavimo metodo pakeitimas — Antras ieškinys susijęs su skirtingais metais — Teismo nutarties galiojimas — Argumentų, dėl kurių būtų galima užginčyti priimtą sprendimą, nebuvimas — Akivaizdžiai nepagrįstas ieškinys)

text:
               18.12.2004

               LT

               Europos Sąjungos oficialusis leidinys

               C 314/20

      PIRMOSIOS INSTANCIJOS TEISMO NUTARTIS

   2004 m. rugsėjo 22 d.
   Byloje T-44/03 Giorgio Lebedef ir kt. prieš Europos Bendrijų Komisiją (1)

   (Pareigūnai - Atlyginimas - Kelionės išlaidos - Apskaičiavimo metodo pakeitimas - Antras ieškinys susijęs su skirtingais metais - Teismo nutarties galiojimas - Argumentų, dėl kurių būtų galima užginčyti priimtą sprendimą, nebuvimas - Akivaizdžiai nepagrįstas ieškinys)
   (2004/C 314/50)
   Proceso kalba: prancūzų
   Byloje T-44/03 Giorgio Lebedef, Europos Bendrijų Komisijos pareigūnas, gyvenantis Senningerberg (Liuksemburgas), ir kiti 49 pareigūnai, kurių pavardės nurodytos nutarties priede, atstovaujami G. Bounéou, nurodžiusio adresą dokumentams įteikti Liuksemburge, prieš Europos Bendrijų Komisiją, atstovaujamą J. Curall ir V. Joris, nurodžiusių adresą dokumentams įteikti Liuksemburge, dėl Komisijos sprendimo pakeisti metinės kelionės į Graikiją išlaidų už 1993 m., 1994 m. ir 1995 m. apskaičiavimo metodą, kiek tai yra susiję su keliu per Brindisi, panaikinimo bei ieškovų išlaidų kompensavimo ataskaitų, įgyvendinančių šį sprendimą, panaikinimo, Pirmosios instancijos teismas (trečioji kolegija), susidedantis iš pirmininko J. Azizi, teisėjų M. Jaeger ir F. Dehousse; sekretorius: H. Jung, 2004 m. rugsėjo 22 d. priėmė nutartį, kurios rezoliucinėje dalyje nurodyta:

               1)

               Atmesti ieškinį.

               2)

               Kiekviena šalis padengia savo bylinėjimosi išlaidas.

      (1)  OL C 101, 2003 4 26.


title: Byla T-125/10: 2011 m. birželio 27 d. Bendrojo Teismo nutartis byloje Amecke Fruchtsaft prieš VRDT — Uhse (69 Sex up) (Bendrijos prekių ženklas — Protestas — Protesto atsiėmimas — Nereikalingumas priimti sprendimą)

text:
               13.8.2011

               LT

               Europos Sąjungos oficialusis leidinys

               C 238/17

         2011 m. birželio 27 d. Bendrojo Teismo nutartis byloje Amecke Fruchtsaft prieš VRDT — Uhse (69 Sex up)

   (Byla T-125/10) (1)

   (Bendrijos prekių ženklas - Protestas - Protesto atsiėmimas - Nereikalingumas priimti sprendimą)
   2011/C 238/29
   Proceso kalba: vokiečių

      Šalys

      Ieškovė: Amecke Fruchtsaft GmbH & Co. KG (Mendenas, Vokietija), atstovaujama advokatų R. Kaase ir J. C. Plate

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama iš pradžių S. Schäffner, vėliau S. Schäffner ir B. Schmidt

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Beate Uhse Einzelhandels GmbH (Flensburgas, Vokietija), atstovaujama advokato W. Berlit

      Dalykas

   Ieškinys dėl 2010 m. sausio 12 d. Vidaus rinkos derinimo tarnybos (VRDT) pirmosios apeliacinės tarybos sprendimo (byla R 612/2009-1), susijusio su protesto procedūra tarp Beate Uhse Einzelhandels GmbH ir Amecke Fruchtsaft GmbH & Co. KG.

      Rezoliucinė dalis

               1.

               Nereikia priimti sprendimo dėl ieškinio.

               2.

               Ieškovė padengia bylinėjimosi išlaidas.

      (1)  OL C 148, 2010 6 5.


title: Byla C-88/14: 2015 m. liepos 16 d. Teisingumo Teismo (didžioji kolegija) sprendimas byloje Europos Komisija/Europos Parlamentas, Europos Sąjungos Taryba (Ieškinys dėl panaikinimo — Reglamentas (ES) Nr. 1289/2013 — 1 straipsnio 1 ir 4 punktai — Reglamentas (EB) Nr. 539/2001 — 1 straipsnio 4 dalies f punktas — SESV 290 straipsnis — Vizos reikalavimo netaikymo sustabdymas — Išnašos įterpimas — Teisėkūros procedūra priimto akto dalinis pakeitimas)

text:
               14.9.2015

               LT

               Europos Sąjungos oficialusis leidinys

               C 302/5

         2015 m. liepos 16 d. Teisingumo Teismo (didžioji kolegija) sprendimas byloje Europos Komisija/Europos Parlamentas, Europos Sąjungos Taryba

   (Byla C-88/14) (1)

   ((Ieškinys dėl panaikinimo - Reglamentas (ES) Nr. 1289/2013 - 1 straipsnio 1 ir 4 punktai - Reglamentas (EB) Nr. 539/2001 - 1 straipsnio 4 dalies f punktas - SESV 290 straipsnis - Vizos reikalavimo netaikymo sustabdymas - Išnašos įterpimas - Teisėkūros procedūra priimto akto dalinis pakeitimas))
   (2015/C 302/06)
   Proceso kalba: anglų

      Šalys

      Ieškovė: Europos Komisija, atstovaujama B. Smulders, B. Martenczuk ir G. Wils

      Atsakovė: Europos Parlamentas, atstovaujamas L. Visaggio, A. Troupiotis ir A. Pospíšilová Padowska; Europos Sąjungos Taryba, atstovaujama K. Pleśniak ir K. Michoel

      Atsakovės pusėje įstojusi į bylą šalis: Čekijos Respublika, atstovaujama M. Smolek, D. Hadroušek ir J. Škeřík

      Rezoliucinė dalis

               1.

               Atmesti ieškinį.

               2.

               Priteisti iš Europos Komisijos bylinėjimosi išlaidas.

               3.

               Čekijos Respublika padengia savo bylinėjimosi išlaidas.

      (1)  OL C 135, 2014 5 5.


title: Byla C-339/12 P: 2012 m. liepos 16 d. Pi-Design AG, Bodum France ir Bodum Logistics A/S pateiktas apeliacinis skundas dėl 2012 m. gegužės 8 d. Bendrojo Teismo (ketvirtoji kolegija) priimto sprendimo byloje T-416/10 Yoshida Metal Industry Co. Ltd prieš Vidaus rinkos derinimo tarnybą (prekių ženklams ir pramoniniam dizainui)

text:
               29.9.2012

               LT

               Europos Sąjungos oficialusis leidinys

               C 295/20

         2012 m. liepos 16 d.Pi-Design AG, Bodum France ir Bodum Logistics A/S pateiktas apeliacinis skundas dėl 2012 m. gegužės 8 d. Bendrojo Teismo (ketvirtoji kolegija) priimto sprendimo byloje T-416/10 Yoshida Metal Industry Co. Ltd prieš Vidaus rinkos derinimo tarnybą (prekių ženklams ir pramoniniam dizainui)

   (Byla C-339/12 P)
   2012/C 295/35
   Proceso kalba: anglų

      Šalys

      Apeliantės: Pi-Design AG, Bodum France ir Bodum Logistics A/S, atstovaujamos advokato H. Pernez

      Kitos apeliacinio proceso šalys: Vidaus rinkos derinimo tarnyba (prekių ženklams ir pramoniniam dizainui) ir Yoshida Metal Industry Co. Ltd

      Apeliančių reikalavimai

   Apeliantės Teisingumo Teismo prašo:

               —

               panaikinti Bendrojo Teismo sprendimą,

               —

               panaikinti Bendrijos prekių ženklo Nr. 1 372 580 registraciją,

         papildomai:

               —

               grąžinti bylą Bendrajam Teismui nagrinėti iš naujo ir įpareigoti jį grąžinti ją Apeliacinei tarybai, jei jos sprendimas būtų panaikintas,

               —

               priteisti iš YOSHIDA METAL INDUSTRY CO. LTD. bylinėjimosi išlaidas.

      Apeliacinio skundo pagrindai ir pagrindiniai argumentai

   Apeliantės teigia, kad skundžiamą sprendimą reikia panaikinti, nes Bendrasis Teismas pažeidė Bendrijos prekių ženklo reglamento 7 straipsnio 1 dalies e punkto ii papunktį pritaikęs neteisingus ginčijamo žymens esminių požymių nustatymo kriterijus ir iškraipęs pateiktus įrodymus.


title: Sujungtos bylos T-490/04 ir T-493/04 2008 m. gegužės 7 d. Pirmosios instancijos teismo nutartis byloje Vokietija ir Deutsche Post prieš Komisiją

text:
               5.7.2008

               LT

               Europos Sąjungos oficialusis leidinys

               C 171/48

         2008 m. gegužės 7 d. Pirmosios instancijos teismo nutartis byloje Vokietija ir Deutsche Post prieš Komisiją

   (Sujungtos bylos T-490/04 ir T-493/04) (1)

   (2008/C 171/92)

      Proceso kalba: vokiečių

   Septintosios kolegijos pirmininkas nutartimi nurodė išbraukti bylą iš registro.

      (1)  OL C 31, 2005 2 5.


title: Byla T-399/13: 2013 m. rugpjūčio 2 d. pareikštas ieškinys byloje KO-Invest prieš VRDT — Kraft Foods Schweiz (Milkoshake For Active People)

text:
               28.9.2013

               LT

               Europos Sąjungos oficialusis leidinys

               C 284/4

         2013 m. rugpjūčio 2 d. pareikštas ieškinys byloje KO-Invest prieš VRDT — Kraft Foods Schweiz (Milkoshake For Active People)

   (Byla T-399/13)
   2013/C 284/05
   Kalba, kuria surašytas ieškinys: lenkų

      Šalys

      Ieškovė: KO-Invest Sp. z o.o. (Lodzė, Lenkija), atstovaujama radca prawny R. Rumpel

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Kraft Foods Schweiz Holding GmbH (Cugas, Šveicarija)

      Reikalavimai

   Ieškovė Bendrojo Teismo prašo:

               —

               panaikinti 2013 m. gegužės 27 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą (byla R 720/2012-4), kiek juo buvo atsisakyta įregistruoti Bendrijos prekių ženklą „Milkoshake For Active People“ 5, 29, 30 ir 32 klasių prekėms,

               —

               pakeisti ginčijamą sprendimą, kad būtų leista įregistruoti prekių ženklą visų paraiškoje nurodytų prekių atžvilgiu,

               —

               priteisti iš VRDT bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: vaizdinis prekių ženklas, kuriame yra žodinis elementas „Milkoshake For Active People“ 5, 29, 30 ir 32 klasių prekėms.

      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis.

      Prekių ženklas ar žymuo, kuriuo remiamasi: Bendrijos prekių ženklai Nr. 31 369 ir Nr. 31 344, tarptautinė registracija (IR) Nr. 163 135 ir gerai žinomas prekių ženklas MILKA 5, 29, 30 ir 32 klasių prekėms.

      Protestų skyriaus sprendimas: tenkinti protestą.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento Nr. 207/2009 (1) 8 straipsnio 1 dalies b punkto pažeidimas.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).


title: Byla T-457/09 R: 2011 m. kovo 18 d. Bendrojo Teismo pirmininko nutartis byloje Westfälisch-Lippischer Sparkassen- und Giroverband prieš Komisiją (Laikinųjų apsaugos priemonių taikymas — Leidimas suteikti valstybės pagalbą banko restruktūrizacijai — Filialo uždarymas kaip kompensacija — Skuba — Interesų palyginimas)

text:
               28.5.2011

               LT

               Europos Sąjungos oficialusis leidinys

               C 160/22

         2011 m. kovo 18 d. Bendrojo Teismo pirmininko nutartis byloje Westfälisch-Lippischer Sparkassen- und Giroverband prieš Komisiją

   (Byla T-457/09 R)
   (Laikinųjų apsaugos priemonių taikymas - Leidimas suteikti valstybės pagalbą banko restruktūrizacijai - Filialo uždarymas kaip kompensacija - Skuba - Interesų palyginimas)
   2011/C 160/36
   Proceso kalba: vokiečių

      Šalys

      Ieškovė: Westfälisch-Lippischer Sparkassen- und Giroverband (Miunsteris, Vokietija), atstovaujama advokato A. Rosenfeld ir I. Liebach

      Atsakovė: Europos Komisija, atstovaujama L. Flynn, B. Martenczuk ir T. Maxian Rusche

      Dalykas

   Prašymas sustabdyti 2009 m. gegužės 12 d. Komisijos sprendimo C(2009) 3900 galutinis, pataisytas, byloje C 43/2008 (ex N 390/2008), susijusioje su valstybės pagalba, kurią Vokietija ketino skirti WestLB AG restruktūrizacijai, skaitomo kartu su 2010 m. gruodžio 21 d. Komisijos sprendimu C(2010) 9525 galutinis, Valstybės pagalbos bylose MC 8/2009 ir C 43/2009 — Vokietija — WestLB, 2 straipsnio 1 dalies, skaitomos kartu su priedo 5.4, 5.7 ir 6.7 punktais, vykdymą, kiek iš to matyti, kad po 2011 m. vasario 15 d turi būti užbaigti nauji Westdeutsche Immobilien Bank AG sandoriai.

      Rezoliucinė dalis

               1.

               Atmesti prašymą taikyti laikinąsias apsaugos priemones.

               2.

               Panaikinti 2011 m. sausio 31 d. nutartį Westfälisch-Lippischer Sparkassen- und Giroverban prieš Komisiją (T-457/09 R).

               3.

               Westdeutsche ImmobilienBank AG, Landschaftsverband Westfalen-Lippe, Landschaftsverband Rheinland, WestLB, Šiaurės Reino-Vestfalijos federalinės žemės ir Rheinischer Sparkassen- und Giroverband prašymai įstoti į bylą netenka dalyko.

               4.

               Atidėti klausimo dėl bylinėjimosi išlaidų nagrinėjimą.